2019 нафар ёш таэквондочи "Халқлар дўстлиги" майдонида ташкил қилинган флэшмобда қатнашди\n8 август, 2019, 21:54\nПойтахтимизда ўтказилаётган таэквондо бўйича кадетлар ўртасидаги жаҳон чемпионати юртимизда ушбу спорт тури ривожи ва тараққиёти, оммавий спорт тарғиботи йўлида ўзгача из қолдирмоқда. Мусобақани кузатиб бориш учун шахсан жаҳон таэквондо федерацияси раҳбарининг ташрифи мазкур турнир не чоғлик аҳамият касб этишини белгилаб бермоқда.\nЎзбекистон таэквондо ассоциацияси ушбу мусобақа доирасида яна бир аҳамиятли тадбирга қўл урди. Бугун пойтахтимиздаги “Халқлар дўстлиги” майдонида, аввало, соғлом турмиш тарзини, шунингдек, таэквондони тарғиб қилиш йўлида катта флэшмоб ташкил қилинди. Унда ушбу спорт турида катта ютуқларга эришган ҳамюртларимиз, юзлаб маҳаллий ва Жанубий Кореядан келган ёш таэквондочилар ўз маҳоратларини намойиш қилишди. Флэшмобда жами 2019 нафар иштирокчи қатнашди. Ушбу тадбирни жаҳон таэквондо федерацияси раҳбари Чунг Вон Чой ҳам катта қизиқиш билан кузатиб борди. Мартабали меҳмонга Миллий олимпия қўмитаси президенти Рустам Шоабдураҳмонов, Жисмоний тарбия ва спорт вазири Дилмурод Набиев ҳамроҳлик қилишди.\n“Гўзал Тошкентда илк бор бундай оммавий спорт тадбирида иштирок этмоқдаман. Бу юрт фарзандларидаги таэквондога бўлган муҳаббат бизга янада куч беради. Бугунги беллашувда Ўзбекистон терма жамоаси ўзининг дастлабки медалини қўлга киритди. Ишонаманки, чемпионат давомида ўзбекистонлик таэквондочилар олтин медалларга сазовор бўлишга ҳам қодир. Ўзбекистон таэквондо ассоциациясида мусобақага тайёргарлик учун қисқа вақт бўлишига қарамасдан жаҳон чемпионатини баъзи катталар ўртасидаги турнирдан ҳам чиройли тарзда ташкил этишга муваффақ бўлди. Ушбу мусобақани юқори савияда ташкил этишда бош-қош бўлган Ўзбекистон Республикаси Президентига, Миллий олимпия қўмитаси, Жисмоний тарбия ва спорт вазирлигига чуқур миннатдорчилик билдириб қоламан. Мазкур чемпионатга бағишланган ролик тайёр бўлиши билан уни жаҳон таэквондо федерациясининг сайтига жойлаб, ташкилотимизга аъзо 209 мамлакат федерацияларига намуна сифатида жўнатамиз”, – деди Чунг Вон Чой.\nТаэквондо инсонни нафақат жисмонан соғлом, балки, руҳан тетик қилиб тарбиялайдиган спорт турларидандир. Спортчилар иштирокидаги кўргазмали чиқишлар майдонга йиғилган томошабинларда катта қизиқиш уйғотди.\nТаъкидлаш жоиз, бундай тадбирларнинг ўтказилиши ёшларимизда спортга бўлган меҳрнинг уйғониши, уларнинг жисмоний тарбия билан шуғулланишлари учун катта туртки бўлиб хизмат қилади.


2019 йилда Ўзбекистонга 6,7 миллион сайёҳ ташриф буюрди / Ўзбекистон янгиликлари, энг сўнгги хабарлар\nЖАМИЯТ 0 Шархлар 446 кўрилди\nТаққослаш учун: 2018 йилда мамлакатимизга 5,3 миллион киши ташриф буюрган эди. 2019 йилда келган хорижий меҳмонларнинг энг катта қисми Марказий Осиё фуқароларига 5,7 миллион киши ёки жами сайёҳларнинг 85 фоизи тўғри келади.\nШуниси эътиборга лойиқки, уларнинг ярмидан кўпи 51,3 фоизини 31-55 ёшдаги шахслардир. Туристларнинг ёш тоифасидаги улуши — 55 ёшдан катта — 20,2 фоиз, 19-30 ёшидагилар 19,5 фоиз (2018 йилда 20,4 фоиз) ва 0 -18 ёшгача бўлган шахслар — 9,1 фоиз (2018 йилда 8,1 фоиз) бўлган.\nМДҲ давлатларидан келган меҳмонлар сони 495,6 минг кишини, узоқ хориж мамлакатларидан ташриф буюрувчилар сони 488,4 мингтани ташкил этган.\nАгар келувчиларнинг мақсадига кўра таснифланса 81,8 фоизи Ўзбекистонга ўз яқинлари ва дўстларини кўриш учун келган. 15,5 фоизи дам олиш учун. Бошқа мақсадлар (даволаш, сотиб олиш, бизнес-саёҳат, ўқиш ва бошқалар) билан келган меҳмонлар сони жами 2,7 фоизни ташкил этган.


Россияда қўл бармоқларини арра узиб юборган одамнинг бармоқлари операция қилиниб, қайта тикилди\nТеглар: Россия, Жарроҳлик\nДобавлено: 02.12.2016, 10:42\nОмск шаҳар тиббий-жарроҳлик маркази врач-микрохирурглари қўл бармоқларини арра узиб юборган эркакнинг бармоқларини қайта тикиб, жойига қўйиш учун беш соатлик операцияни ўтказишди, деб хабар берди “Тengrinews.kz” нашри.\nМарказ ходимларининг маълумот беришича, микрохирургия бўлимига Тюкалинск йўл-қурилиш бошқармасида ишчи бўлиб ишловчи, қўлининг тўрт бармоғини циркуляр арра узиб кетган эркак олиб келинган. Жабрланган эркакка туман касалхонасида биринчи ёрдам кўрсатилиб, зудлик билан Омск шаҳрига етказиш ташкиллаштирилди. Эркакнинг қўл бармоқларини сақлаб қолиш учун, жароҳат олгандан кейин олти соатдан кечиктирмай микрохирургга етказиш лозим бўлди. Узилган бармоқлар герметик пластик пакетга ўралиб, муз солинган контейнерга жойлаштирилди.\n“Жарроҳлар юқори аниқлик билан ишловчи оптик қурилма — махсус микроскоп ёрдамида қон томирлари, асаблар, пайлар, артерия ва веналарни ҳам тикиб, илгариги ҳолига келтиришди”, дейилада хабарда.\nОперация муваффақиятли ўтди, бемор ҳозирда ўзини яхши ҳис қилмоқда.


Тошкент яқинида юз берган ЙТҲда бешта автомобил жабрланди\nТошкент яқинида туман сабаб 5 та автомобил тўқнашиб кетди\n9 Dekabr 14:41 Ҳодисалар\nавтомагистрал ДЙҲХББ ЙТҲ ТУМАН\nПойтахтнинг Юқоричирчиқ туманидаги шосседа содир бўлган ЙТҲда беш нафар енгил автомобил жабрланди.\nДЙҲХББ хабарига кўра, бугун соат 07:30да Тошкент-Олмалиқ йулининг 36-километрида бир неча автомобил тўқнашиб кетган ЙТҲга кучли туман ва кўришнинг ёмонлиги сабаб бўлган.\nБитта йул-транспорт ҳодисасида “Спарк”, “Нексия” ва “Дамас” автомашиналари тўқнашиб кетган. Шунингдек, “Нексия-3”нинг “Исузу” автобуси билан тўқнашиб кетгани ҳақида ҳам хабар берилган.\nУшбу бахтсиз ҳодисаларда жабрланганлар йуқ, Юқоричирчиқ тумани ИИБ ходимлари тергов ва ҳужжатларни расмийлаштириш билан банд.\nТошкент: велосипедчи автоҳалокатда вафот этди\nГиёҳванд моддалар ўсимликларини ўстирган киши қўлга олинди\nБухоро: ҳайдовчилар, байроқ рангига бўялган машиналар огоҳлантириш олди\nШантаж қилган аёл жинсий алоқалар сирини яширгани учун 600 доллар талаб қилди


Биласизми? "Локомотив" бугун "Истиқлол"ни Теҳронда мағлуб этган биринчи ўзбек клуби бўлиши мумкин\n13 март, 2017, 12:45\nБугун Осиё чемпионлар лигасининг 3-туридан ўрин олган "Истиқлол" - "Локомотив" баҳси бўлиб ўтади. Ҳашаматли "Озоди" стадионида кечадиган беллашув маҳаллий вақт билан 19:00 (Тошкент вақти билан 20:30)да бошланади.\n"Истиқлол" шу пайтга қадар ўз майдонида Ўзбекистон клубларига қарши уч марта кураш олиб борган ва шундан иккитасида ғалаба қозониб, бир бор дуранг ўйнаган.\n2002 йил. "Истиқлол" - "Нефтчи" 1:0\n2011 йил. "Истиқлол" - "Пахтакор" 4:2\n2012 йил. "Истиқлол" - "Насаф" 0:0\nТеҳронликлар ўз уйларида "Нефтчи" ва "Пахтакор"ни мағлуб этишган ва "Насаф" билан дуранг ўйнашган. Бугун эса "Локомотив" бу жамоага қарши майдонга тушади ва бу борада "Истиқлол"нинг ўзбек клублари орасида тўртинчи рақибига айланади.\nАгар бугун "Локомотив" зафар қучса, Теҳронда "Истиқлол"ни мағлуб этган биринчи ўзбек клуби бўлади. Биз "Локо" футболчиларига ишонамиз ва умид қиламизки, йигитлар бу вазифани уддалай олишади.


02:40Европа лигаси. Фернандешнинг голи "Манчестер Юнайтед"ни ярим финалга олиб чиқди 19 02:30Olamsport: Ўзбек боксчиларининг IBF рейтингидаги ўрни, Забит UFCни танқид қилди ва бошқа хабарлар 0 02:13Европа Лигаси. “Интер” ярим финалга йўлланмани нақд қилди. 0 01:51Лукаку Европа Лигасида рекорд ўрнатди 2 01:19Стерлинг: “ЕЧЛда ғолиб чиқишга кучимиз етади” 1 00:48Расман: “Бухоро” футболчиси “Атлетико Оттава”га ўтди 7 00:08Европа лигаси. Интер – Байер 2:1 LIVE 2 23:35Европа лигаси. "Интер" - "Байер" ҳамда МЮ - "Копенгаген" учрашувларининг асосий таркиблари маълум! 10 23:26“Ливерпуль” грециялик ҳимоячини ўз сафига қўшиб олди 7 23:14Лангле “Интер”га ўтишни истамади 8 22:54“Челси” ҳимоячиси “Ливерпуль” қизиқишлари доирасида 19 22:43Карикатуралар: Левандовски "Олтин тўп"га жуда яқин келган эди 8 22:28"Динамо" лагеридан дараклар. Бугун яна икки нафар футболчи келиб қўшилди 6 21:49Расман: "Реал" Кубони ижарага бериб юборди 10 21:28РПЛ. "Динамо" мавсумни ғалаба билан бошлади 0\nOlamsport: Ўзбек боксчиларининг IBF рейтингидаги ўрни, Забит UFCни танқид қилди ва бошқа хабарлар 0\nOlamsport: Ўзбекистон 2025 йилги Осиё ўйинларига мезбонлик қилади, "Макгрегорни икки раундда тинчитаман!" ва бошқа хабарлар 1\nOlamsport: Ретрода Ғофур Раҳимов, кутилмаганда Майк Тайсон - Рой Жонс жанги санаси ўзгарди ва бошқа хабарлар 0\nOlamsport: Шаҳрам Ғиёсов ва Исроил Мадримов етиб борди, Хабиб Нурмагомедов Забитни қўллаб-қувватлади 0\nOlamsport: Шоҳжаҳон Эргашев чартер рейсда учиб кетди, бугунги UFC турнири тафсилотлари ва бошқа хабарлар 0


Ўзбекистон президенти Мирзиёевнинг товуқларни нега севиши 20 март куни Самарқанд вилоятининг Оқдарё туманига борганида аниқ бўлди.\nПрезидент матбуот хизмати тарқатган видеода Шавкат Мирзиёев бош вазир бўлганида ҳам, ҳозир ҳам товуқ боқишини айтган.\n“Мана, менинг 110 та товуғим бор. Ҳар куни қишин-ёзин 50 тадан тухум келади. Қишлоққа тухум юбораман, қишлоқдан қатиқ билан гўшт келади, бор товоғим, кел товоғим…”, дейди президент ўзининг оддий одамлардек яшашига урғу бериб.\nШунингдек, ҳар якшанба куни Мирзиëев бола-чақаси ва куëвлари билан товуқхонани тозалаши ҳақида гапирди.\n“Президент бўлсанг ҳам шох чиқмайди. Ҳар куни меҳнат қилиши керак одам!” деди Мирзиёев.\nЎзбекистон президенти бўлиб сайланганидан бир ой ўтиб, 2017 йилнинг 14 январь куни ҳукумат йиғилишида Шавкат Мирзиëев “қишлоқдаги кам таъминланган ҳар бир оила 100 та товуқ боқсин, кам таъминланган оила бўлмайди”, деган формулани ўртага ташлаган эди.\nБунинг ортидан матбуотда товуқларга қасида кўпайди ҳамда Вазирлар Маҳкамаси товуқчиликни ривожлантиришга киришиб кетди.\nВазирлар Маҳкамасининг 2017 йил 7 февраль куни эълон қилинган ҳужжатида 4 миллион 200 минг оилага товуқ боқиш учун кредит ажратиш, қишлоқ аҳолисига 85 минг жўжа етказиб бериш режага киритилгани айтилган эди.\n2017 йилнинг март ойида “Элтуз” кредитга олинган товуқларнининг бир қисми ўлгани, қолгани эса қайтариб берилаëтгани ҳақида ëзган эди.\ndata-title="Мирзиëев 110 та товуқ боқади" data-description="Ўзбекистон президенти Мирзиёевнинг товуқларни нега севиши 20 март куни Самарқанд вилоятининг Оқдарё туманига борганида аниқ бўлди. Президент матбуот хизмати тарқатган ..." data-image="https://eltuz.com/wp-content/uploads/2018/03/rasm3644-2.jpg" data-url="https://eltuz.com/satira/203398/" data-services="facebook,odnoklassniki,twitter,telegram" data-counter="ig">\nМирзиёев порахўрга қопқон қўймоқчи\n7 феврал куни ўтган селектор мажлисида президент Шавкат Мирзиёев, туғуруқхоналарда порахўрлик очиқдан-очиқ тус олгани ҳақида гапирди. “Туғилганга пул бериш ...


Мусурманов Алишер Амирқуловичнинг фалсафа доктори (PhD) диссертацияси ҳимояси ҳақида эълон > Chop qilish > OAK\nМусурманов Алишер Амирқуловичнинг\nII. Тадқиқотнинг мақсади: Мирзачўл воҳаси суғориладиган бўз-ўтлоқи тупроқларининг унумдорлигини мулчалаш ва кам ишлов бериш технологиясини қўллаш орқали оширишдан иборат.\nилк бор Мирзачўл воҳаси суғориладиган бўз-ўтлоқи тупроқларида кам ишлов бериш ва органик моддалар билан мулчалашнинг биргаликда қўлланилишининг тупроқ умумий физикавий, шўрланиш ва намлик даражаларига таъсири аниқланган;\nтупроқ юзасини мулчалашда ширинмия ўсимлиги чиқиндиси қўлланилганда тупроқ структура ҳолатига таъсири аниқланган;\nмулчалаш ва кам ишлов беришнинг тупроқ ва ўсимлик таркибидаги озуқа моддалар миқдорининг ошишига таъсири исботланган;\nмулчалаш ва кам ишлов беришнинг ғўза ва буғдой миқдорий кўрсаткичлари ўртасидаги корреляция боғланишлар даражасига таъсири исботланган.\nМирзачўл воҳаси суғориладиган тупроқларининг унумдорлигини мулчалаш ва кам ишлов бериш орқали ошириш бўйича олиб борилган тадқиқот натижалари асосида:\nсуғориладиган бўз-ўтлоқи тупроқларда органик қолдиқлар билан мулчалаш (ширинмия қолдиғи, гўнг) ва кам ишлов бериш технологияси Сирдарё вилояти Гулистон тумани «Қарабчи» фермер хўжалигининг 64 га ер майдонида жорий этилган (Қишлоқ хўжалиги вазирлигининг 2018 йил 26 ноябрдаги 02/021-218-сон маълумотномаси). Бунинг натижасида фермер хўжаликларида анъанавий қўлланилаётган усулга нисбатан буғдойдан гектаридан 3,0–10,4 центнер, мошдан 1,1–2,0 центнер қўшимча ҳосил олиниб, рентабеллик 20,2–32,7% фоизга ошишига эришилган;\nғўзани пуштада экиш ва органик қолдиқлар билан мулчалаш технологияси Сирдарё вилояти Гулистон тумани «Каримжон Муроджон Файз» фермер хўжалигининг 46 га ер майдонида жорий этилган (Қишлоқ хўжалиги вазирлигининг 2018 йил 26 ноябрдаги 02/021-218-сон маълумотномаси). Натижада ушбу технологияни қўллаш ҳисобига мулча сифати ва турларига боғлиқ ҳолда ғўзадан гектаридан 2,6–4,7 центнер қўшимча ҳосил олинган ва рентабелликни 18,0–25,9 фоизга ошириш имконини берган;\nтупроққа кам ишлов бериш технологияси Сирдарё вилояти Мирзаобод тумани «Элдор Камрон Бахти» фермер хўжалигининг 22 га майдонида жорий этилган (Қишлоқ хўжалиги вазирлигининг 2018 йил 26 ноябрдаги 02/021-218-сон маълумотномаси). Натижада ушбу технологияни қўллаш асосида ғўзадан гектаридан 2,6–3,5 центнер, буғдойдан 3,1–3,8 центнер, мошдан 1,3–1,5 центнер қўшимча ҳосил олинган ва рентабелликни 18,0–22,0 фоизга оширишга эришилган ва ҳудуд тупроқларининг унумдорлигини ошириш бўйича бир қатор асосланган хулосалар ишлаб чиқиш имконини берган.


Рўйхатдан ўрин олган 25 нафар миллиардер жами 149 млрд долларни хайрия ишларига йўналтирган, уларнинг умумий бойлиги эса 799 млрд доллар деб баҳоланмоқда.\nForbes журнали АҚШнинг энг сахий миллиардерлари рейтингини эълон қилди. Нашр улар бутун умри давомида хайрия мақсадлари учун қанча маблағ сарфлаганини ҳисоблаб чиқди.\nРейтингда биринчи ўринни Уоррен Баффет эгаллади. У хайрия учун 42,8 млрд доллар сарфлаган, бойлиги эса 88,8 млрд доллар. Баффет соғлиқни сақлаш ва қашшоқликка қарши курашга маблағ ажратади.\nMicrosoft асосчиси Билл Гейтс ва унинг турмуш ўртоғи Мелинда иккинчи ўринга жойлашди. Уларнинг бойлиги 120,7 млрд доллар деб баҳоланмоқда, хайрия мақсадларига эса 29,8 млрд доллар сарфлашган.\nМолиячи Жорж Сорос рейтингда учинчи ўриндан жой олди. У умри давомида 16,8 млрд доллар маблағни хайрияга йўналтирган, бойлиги эса 8,6 млрд долларга тенг. Унинг демократия ва сайловчилар ҳуқуқларини ҳимоя қилишга эътибор қаратувчи «Очиқ жамият» фондлари дунёнинг 120 мамлакатида фаолият кўрсатади.\nНью-Йорк собиқ мэри Майкл Блумберг тўртинчи ўринни эгаллади. Унинг бойлиги 54,9 млрд доллар, хайрияга сарфлаган пуллари эса 11,1 млрд доллар деб баҳоланди. Блумберг иқлим ўзгариши ва жамоат соғлиғини сақлашга эътибор қаратиб келади.\nЭнг сахий миллиардерлар рейтингидан бу йил Amazon асосчиси Жефф Безоснинг собиқ рафиқаси Маккензи Скотт ҳам жой олди. У ирқий, гендер ва иқтисодий тенгсизликларга қарши курашувчи ташкилотларга 5,83 млрд доллардан ортиқ маблағ ўтказган. Олтинчи ўриндан жой олган Скоттнинг бойлиги $55,2 млрд доллар деб баҳоланмоқда.\nFacebook асосчиси Марк Цукерберг ва унинг турмуш ўртоғи Присцилла Чан хайрия учун энг кўп маблағ сарфлаган миллиардерлар рейтингида ўнинчи ўринни эгаллашди. Улар хайрия ишлари учун жами 2,7 млрд доллар маблағ ўтказишган.\nМеркел қаторасига ўнинчи марта йилнинг энг нуфузли аёли деб топилди\nДунёнинг энг бадавлат 10 миллиардери бир кунда 34 млрд доллар йўқотди


Аҳолини пул жамғариш борасида рағбатлантириш: Жамғарилган маблағлардан нега самарали фойдаланилмаяпти? – Kommers.uz\nТаҳлил\t21:10 | 25.11.21\nАҳолини пул жамғариш борасида рағбатлантириш: Жамғарилган маблағлардан нега самарали фойдаланилмаяпти?\nПрогнозлаштириш ва макроиқтисодий тадқиқотлар институти Kommers.uz’га махсус мақола тақдим этди\nПрогнозлаштириш ва макроиқтисодий тадқиқотлар институти экспертлари томонидан молиявий хизматлар соҳасида пул маблағларини автоматик жамғариб боришга мўлжалланган банк депозитларини очиш бўйича шарҳ тайёрланди.\nЎзбекистон аҳолисининг аксариятида банк тўлов карталари мавжуд бўлса-да (масалан, банк депозит ҳисоб рақамлари эгаларининг сони ҳар 1000 кишига 849 нафарни ташкил этади), фуқароларнинг фақат 19 фоизигина жамғариб борилувчи банк ҳисоб рақамларига эга. Ваҳоланки, бу кўрсаткич Туркияда 58 фоиз, Ҳиндистонда 61 фоиз, Эронда 69 фоиз, Малайзияда 103 фоиз, Хитойда эса 157 фоизни ташкил этади.\nЖамғармалар иқтисодий ўсишнинг асосий манбаларидан бири ҳисобланди. Жамғармаларни шакллантириш (бўш пул маблағларининг аҳоли томонидан мунтазам йиғиб борилиши) иқтисодиётнинг қўшимча молиявий ресурсларга бўлган талабини қондиришда аҳамиятли ҳисобланади. Ҳозирги кунда мамлакатимизда ушбу пул маблағларидан самарали фойдаланилмаяпти.\nБунинг асосий сабаблари қуйидагилар:\nбиринчидан, аҳолининг жамғариб бориладиган депозитлар орқали қўшимча даромад орттириш каби молиявий билимларга етарлича эга эмас;\nиккинчидан, аҳоли истеъмолининг катта қисмини жорий давр билан боғлаши. Натижада, пул жамғаришнинг янги механизмларини жорий қилиш кечикади.\nБундан ташқари, дунё аҳолисининг катта қисми истиқомат қилаётган паст даромадли мамлакатларда автоматик жамғармалар тизими яхши йўлга қўйилмаган. Шунинг учун, ушбу давлатларда олинадиган иқтисодий фойда нисбатан паст даражада. Зарур молиявий инфратузилманинг мавжуд эмаслиги паст даромадли мамлакатларда автоматик жамғармалар жорий қилишни ва улардан фойдаланишни чеклайди.\nБироқ, рақамли иқтисодиётнинг жадал ривожланиши молиявий хизматлардан фойдаланиш имкониятларини кенгайтиради. Бу эса ўз навбатида, расмий банк ҳисоб рақамларига эга бўлмаган кўплаб инсонларга автоматик жамғармалардан фойдаланиш имкониятини берувчи молиявий инфратузилмаларни тақдим этиши мумкин. Шу муносабат билан ПМТИ кенг қамровли тажрибани ўтказишни режалаштирмоқда. Мақсад — маблағларни автоматик тарзда жамғаришнинг истиқболли усуллари ва аҳоли маблағларини миллий иқтисодиёт ривожига жалб қилишнинг қўшимча рағбатлантирувчи омилларини ишлаб чиқиш.\nТажриба натижалари асосида аҳоли учун келажак ривожига хизмат қилувчи шахсий фондларни шакллантиришда энг қулай ва фойдали шароитларни яратувчи янги молиявий механизмларни татбиқ этиш бўйича таклиф тайёрланади ва ҳукуматга тақдим этилади. Бу эса айниқса, ривожланаётган Ўзбекистон иқтисодиётининг инвестицияларга бўлган талабини қондиришда муҳим ҳисобланади.\nЖасур Жалолов, Ҳаётбек Сайдалиев


Turkish Airlines Ўзбекистонга парвозларни қайта тиклади\n21 октябр 2020, Тошкент вақти: 21:27\nРейслар ҳафтасига 4 кун амалга оширилади.\nTurkish Airlines 1 июлдан бошлаб Ўзбекистонга авиарейсларни қайта йўлга қўяди. Бу ҳақда ширкат расмий сайтида маълум қилинди.\nБилдирилишича, Истанбулдан Тошкентга - сешанба, чоршанба, шанба ва якшанба кунлари Тошкентдан Истанбулга - душанба, сешанба, жума ва шанба кунлари парвозлар бўлади.\n11 июнь куни Uzbekistan Airports АЖ матбуот хизмати хорижда фаолият юритувчи авиаширкатларнинг 20 дан зиёди Ўзбекистон билан халқаро парвозларни тиклашга ҳозирлигини билдиргани ҳақида хабар берганди.\nҚайд этилишича, Ўзбекистон билан ҳаво алоқасини тиклаш истагини билдирганлар орасида Turkush Airlines, Fly Dubai, Korean Air, Asiana, Air Astana, Aeroflot, Сибирь ва шу каби қатор авиаширкат вакиллари бор.\nОнлайн-конференция шаклида ўтказилган музокараларда пандемия ва ундан кейинги ҳолатларда хорижий авиаширкатларнинг ўзаро парвозларни қайта тиклаш ва самарали йўлга қўйиш масалалари атрофлича муҳокама қилинган.


05:50 18 Январ 2021\n16:48 27.10.2020 Ҳавола олиш\nТОШКЕНТ, 27 окт — Sputnik. Адлия вазирлиги 1 ноябрдан мамлакат қонунчилигида рўй берадиган ўзгаришлар ва бошқа жорий этилаётган тартиблар тўғрисида маълумот тайёрлади.\n1 йилдан 3 йилгача – 0,3; 3 йилдан 5 йилгача – 0,6; 5 йилдан 10 йилгача – 0,8; 10 йилдан 15 йилгача – 1; 15 йилдан 20 йилгача – 1,2; 20 йилдан юқори – 1,5.\n- “божхона ҳудудида қайта ишлаш” божхона режимида қайта ишлаш маҳсулотларининг чиқиш нормасини идентификациялаш ва баҳолаш услубияти тадбиркорнинг ўзи томонидан ишлаб чиқилади.


Суратда: Ўтган йилнинг 2 декабр куни иш бошлаган «Сибир қудрати» газ қувури. [Газпром]\nАШХОБОД – Россиянинг Хитойга иккинчи газ қувурини барпо этишга оид режаси Туркманистонни Хитойнинг газ бозоридан сиқиб чиқаришга қаратилган, дейди Туркманистоннинг ёқилғи-энергетика соҳаси расмийлари.\nМосква режаси амалга ошадиган бўлса, бу Туркманистон учун ҳалокатни бўлиши мумкин, зеро унинг фақат икки мижози бор – Хитой ва Россия. Хитой, сўзсиз энг йирик мижоздир. Ўтган йили Россия уч ярим йилдан ортиқроқ давом этган танаффусдан сўнг, оз миқдорда яна туркман газини сотиб ола бошлаган ва бу Туркманистонни ҳақоратомуз паст нархларга кўнишга мажбур қилган эди.\nРоссия 2019 йил охиридан «Сибирь қудрати» газ қувури орқали Хитойга табиий газ етказиб беришни бошлаган.\nБугунги кунда «Сибирь қудрати-2» газ қувурининг техник-иқтисодий асослаш ишлари олиб борилмоқда.\nКузатувчиларга кўра, «Сибир қудрати-2» газ қувурининг ривожланиши Туркманистонни Хитойнинг етакчи газ таъминотчиси мақомидан маҳрум қилиши мумкин. [Газпром]\nРоссиянинг «Газпром» энергетик гиганти бошқаруви раиси Алексей Миллер март ойи охирида Россия президенти Владимир Путин билан учрашувидан сўнг иккинчи қувур қурилишини бошлашга рухсат олган, дейилади «Газпром» хабарида.\nРоссия «Сибирь қудрати-2» қувури орқали Хитойга йилига 50 миллиард куб метр газ етказиб беришга қодир, деди Миллер.\nМазкур янгиликка салбий муносабат билдирган Туркманистон газ соҳаси вакиллари Москванинг бу режасини Туркманистонни Хитой газ бозоридан сиқиб чиқаришга уриниш сифатида баҳоламоқда.\n«Биринчи қувур ишга тушганида бизга Хитой бозорининг улкан эканлиги ва унда барча етказиб берувчилар учун жой борлиги айтилган эди», дейди Туркманистон жанубидаги «Марыгаздобыча» (Мари вилояти газ компанияси) корхонаси технологи Ҳақназар Б.\n«Мана, биринчи қадам ортидан иккинчиси ҳам ташланди», деди у.\nТуркманистон ўз газ қувури билан Хитойга Россиядан ўн йил олдин кирган.\nХитойнинг газ соҳаси мутасаддиларига кўра, 2009-2019 йиллар давомида у жами 252,1 миллиард куб метр газ етказиб берган.\nТуркманистон газ саноати расмийларининг айтишича, «Газпром»дек монополчи бу каби истиқболли газ бозорида бегоналарнинг ҳукмронлик қилишига йўл қўя олмаган.\nТуркманистон имкониятларини йўққа чиқариш\nЎз номини ошкор қилмаслик шарти билан гапирган «Туркмангаз» давлат корхонасининг юқори лавозимли ходими Россиянинг бу ташаббуси хавфли эканлигини айтади.\n«Хитойнинг энергия манбаларига бўлган эҳтиёжи жуда катта, шунга қарамай, афтидан Россия ушбу улкан газ бозоридан Туркманистонни сиқиб чиқаришга ва ўз мавқеини янада мустаҳкамлашга уринмоқда», деди у.\nЯкунда бундан фақат Хитой ютади, деди у. У янги газ оқимига эга бўлади ва айни вақтда таъминотчиларга нарх борасида ўз сиёсатини ўтказиши мумкин бўлади.\n«Бу иқтисодиёт ва рақобат эканлигини ҳамма тушунади, лекин Россия турли баҳоналар билан ўз рақобатчиларини даромадли бозорлардан тўсишга биринчи марта уринаётгани йўқ, деди мансабдор. «Рақобатчилар мавжуд бўлган жойлардан эса Россия уларни босқичма-босқич сиқиб чиқармоқда».\nМансабдор бунга мисол келтирар экан, Россия ва Эроннинг биргаликда Туркманистондан Озарбайжонга ўтадиган Транскаспий газ қувурига қарши чиқиб, туркман газининг Европага йўлини тўсгани билан боғлиқ воқеани тилга олди.\n«Озарбайжон туркман газини Туркия ва Европага узатиш учун ўз инфратузилмасини тақдим этишга тайёр эди. Европа Иттифоқи лойиҳани қўллаб-қувватлади, аммо Россия ва Эрон «Каспий денгизи экотизимини вайрон қилади» деган баҳона билан унга қарши чиқишди», деди у.\n«Аслида, диверсификацияга оид режаларимизга қарши чиққанлар экологиядан хавотирланмайди, улар туркман газининг Европага чиқишини истамайди, холос», деб қўшимча қилди у.\nКоронавирус инқирозни чуқурлаштирмоқда\nРоссиянинг бу ташаббуслари ҳақидаги янгиликлар Марказий Осиё мамлакатлари иқтисодий инқироз ва коронавирус пандемияси оқибатларидан азият чекаётган бир вақтда пайдо бўлган.\nМарт ойида PetroChina Марказий Осиё мамлакатларини (коронавирус келтириб чиқарган иқтисодий пасайиш туфайли) форс-мажор ҳолатларининг юз бериши ва натижада бу мамлакатлардан газ харид қилиш тегишли равишда камайиши ҳақида огоҳлантирган.\nХитой Туркманистон, Қозоғистон ва Ўзбекистондан газ сотиб олади.\nХитой аниқ ҳажмларни эълон қилмаган, аммо у Туркманистондан Қозоғистон ва Ўзбекистонга қараганда кўпроқ газ сотиб олади. Газ ҳажмлари мутаносиб равишда камаядиган бўлса, туркман газини етказиб бериш кескин қисқаради.\nМарказий Осиё-Хитой газ қувурининг ўтказиш қуввати йилига 55 миллиард куб метрни ташкил этади. Шундан 2019 йилда 33,3 миллиард куб метр газ Туркманистон ҳиссасига тўғри келган.\nТуркманистон иқтисодий инқироз ва коронавирус туфайли кўрилган зарарни эълон қилмаган, аммо Хитой Туркманистондан импорт қилинадиган газ ҳажми 2020 йилнинг икки ойи давомида ўтган йилнинг шу даврига нисбатан 17 фоизга камайганини маълум қилди.\nТуркманистоннинг нефт-газ соҳаси таҳлилчиларига кўра, муаммо экспорт ҳажмини қисқариши билан чекланмайди. Эндиликда Марказий Осиё-Хитой газ қувурининг тўртинчи тармоғи қурилиши ҳам сўроқ остида қолган. Бу лойиҳа орқали Туркманистон Хитойга йилига қўшимча 25 миллиард куб метр газ сотиб, 4 миллиард доллар (14 миллиард манат) даромад қилишни режалаган эди.\nТуркманистон туркман газининг асосий истеъмолчиси бўлган Хитойга бутунлай қарам, дейди мамлакат иқтисодчилари.\n«Агар Россия иккинчи қувур орқали газ етказиб бериш ҳажмини оширса, Хитой яна бир бор туркман газининг нархини тушириш имкониятига эга бўлади, натижада мамлакат бюджетининг даромадли қисмини шакллантириш қийинлашади», дейди ашхободлик иқтисодчи Майса Агаева.\n«Агар «Сибирь қудрати-2» Хитойга йилига қўшимча 50 миллиард куб метр Россия газини етказиб берса, Туркманистон бу бозорда етакчилик мақомидан маҳрум бўлади», деди Агаева.\nРоссияга ишонадиганларнинг томи кетган. Русларга ишониш ўзинг тушган сувга сийиш билан тенг\nРоссияда ақл ва малака етишмайди\nҲаа, бу давлатларда углеводород бўлмаганида нима қилишарди? Уларнинг иқтисодиёти нефт ва газга қарам ... Углеводородлар ҳеч кимга керак бўлмай қолганда нима қилишади? Уруш, очарчилик, вайронагарчилик ... Худо сақласин!\nМенинг фикримча нафакат Туркманистон балки марказий осие давлатлари хам келажак Хитой марказий осие лойхаларига бир булиб катта ахамят берилмаса бу бозорни кулдан бой берамиз манимча иктисодий манифат йулида марказий осие бирлашадиган вакт келди унинг устига биз бир дин бир миллатмиз Туркийлар\nҚувурлар-ку ўрнатилди, газ эса йўқ. Газ кони деб ўйлаган жойлари бўм-бўш бўлиб чиқди. У ерда газ йўқ. Энди газ бор жойга етиб бориш учун уларга яна 1000 км қувур керак.\n«Сибирь қудрати» аллақачон тўхтатилган, профиклактика баҳонаси билан, лекин аслида стратегик хатолар туфайли. Бу қувурни руслар қурган, демак инсофсизларга ўғирлашган, йўқ жойдан ҳар хил рақамларни ўйлаб топишган, қурилиш режалари ҳақида ёлғонлар тўқилган ва ҳоказо. Аммо Туркманистон, Ўзбекистон ва Қозоғистон йиллар давомида Хитой бозори учун ишончли газ таъминотчиси бўлиб келган.


Исмлар сонини ҳисоблашга кетган вақт: 0.010229 сек.\nҚидирув матни бўйича топилган исмлар сони: 2155.\nМабрук (Mabruk) » арабча » ўғил бола\nкўнгилга яқин, хайрихоҳ.\n638 Синоним: Номаълум Ўз вариантингизни киритинг.\nМавдуд (Mavdud) » арабча » ўғил бола\n587 Синоним: Номаълум Ўз вариантингизни киритинг.\nМавжи (Mavji) » арабча » қиз бола\nмавжланган, яшнаган; шукуҳли. Қаранг Мавжинисо.\nМавжигул (Mavjigul) » арабча, форс-тожикча » қиз бола\nгуллар денгизи; мавж урган гулзор.\nМавжинисо (Mavjiniso) » арабча » қиз бола\nжўшқин, шўхчан қиз.\nМавжуд (Mavjud) » арабча » ўғил бола\nбор бўлувчи, барҳаёт, яшовчи.\nМавжуда (Mavjuda) » арабча » қиз бола\n783 Синоним: Номаълум Ўз вариантингизни киритинг.\nМавжуддин (Mavjuddin) » арабча » ўғил бола\nдиннинг барҳаётлиги, диннинг ривожи.\nМавзуна (Mavzuna) » арабча » қиз бола\nкелишган, хушбичим; зебо.\nМавлавий (Mavlaviy) » арабча. » ўғил бола\nолим, билимдон, донишманд; тақводор, художўй.\n533 Синоним: Номаълум Ўз вариантингизни киритинг.\n1 2 3 4 5 Кейинги ⇨ Охирига (216)


Чоп этилган: 29.08.2016\nБу саҳобий Исломнинг аввалги давридаёқ Маккада мусулмон бўлган эдилар. Оталари ўғлим ҳижратга кетиб қолмасин, деб занжирбанд қилиб қўйгани учун ҳижрат қила олмай Маккада қолиб кетган эдилар. Ҳудайбийя сулҳига имзо чекилганидан кейин Абу…\nЧоп этилган: 12.08.2016\nОталари: Аббос Исломни биринчилардан бўлиб қабул қилган, лекин…\nЧоп этилган: 26.02.2016\nУмайр ибн Ваҳб Расулуллоҳ (соллаллоҳу алайҳи ва саллам)нинг кўрсатган мўъжизаларига бевосита гувоҳ бўлиб, Исломни қабул қилган йигитдир. У мусулмон бўлмасидан олдин Қурайшнинг мардлиги ва довюраклиги билан машҳур кишиларидан эди. Бадр…\nЧоп этилган: 23.12.2015\nУҳудда Ҳамза ибн Абдулмутталибни ҳалок қилиб, Расулуллоҳни (соллаллоҳу алайҳи ва саллам) қон йиғлатган, Ямомада сохта пайғамбар Мусайламани ўлдириб, мусулмонлар кўнглига таскин берган инсон ким? Бу “Абу Дасама” куняли Ваҳший ибн Ҳарб…\nМусъаб ибн Умайр\nМусъаб машҳур саҳобалардан, куняси Абу Муҳаммад. У Макканинг бадавлат оилаларидан бирида улғайди. Хушсурат, келишган бу боланинг атрофида ота-онаси гирдикапалак эди. Айниқса, Макканинг энг бой аёлларидан бири саналадиган онаси унга…\nАдий Ибн Ҳотим\nАсл исми Адий Ибн Ҳотим бўлган бу саҳоба Абу Тариф номи билан ҳам машҳур.\nҲижрий тўққизинчи йилда Табук атрофида яшайдиган Той қабиласига сафар уюштирилди. Қабила раиси Адий Ибн Ҳотим саҳобаларни кўриб, қочиб қолди. Асир олинганлар…\nЧоп этилган: 15.10.2015\nАбу Дардо (р.а.)нинг асл исми Уяйма бўлиб, Хазраж қабиласига мансуб. У ҳижрий 2 йилда Исломни қабул қилди. Унинг мусулмон бўлиш тарихи ўзига хос. Абу Дардонинг ўраб қўйилган бути бор эди. Уни Исломга даъват қилиб юрган дўсти ибн Равоҳа ўзи…\nИлк мусулмонлардан бўлган Абу Зарр Бани Ғифор қабиласидан бўлиб, туғилган санаси маълум эмас. Асл исми Жундуб ибн Жанода ибн Қайс. Ислом тарихида исмидан кўра куняси анча машҳур. Лақаби – “Масиҳул Ислом”. Бу лақабни унга шахсан Расулуллоҳ…\nЧоп этилган: 08.09.2015\nАнас ибн Молик милодий 613 йилда Мадинада туғилган. У Хазраж қабиласидан бўлмиш Молик ибн Назрнинг фарзанди. Онаси Умму Сулайм бинти Милҳон. Асл исми баъзи манбаларда Саҳла, баъзиларда Рамила, Майса ва Малика деб келтирилади.\nЧоп этилган: 22.06.2015\nТўлиқ исми Зайд ибн Собит ибн Даҳҳок ибн Зад ибн Лавзон ал-Ансорий ал-Хазражий. Расулуллоҳ (с.а.в.)нинг илғор ансорий саҳобаларидан. Отаси Собит ҳижратдан беш йил бурун ҳалок бўлганди. Онаси – Навор бинт Молик. Расулуллоҳ (с.а.в.) Мадинага…\n6-саҳифа. Жами 10 саҳифа


Пайғамбар ҳақорат қилинган филмга муносабатимиз » Тавҳид\nПайғамбар ҳақорат қилинган филмга муносабатимиз\n1,455 марта ўқилган\nСавол: Яқинда Набий соллаллоҳу алайҳи ва салламни қоралаб ишланган филм ҳақида илм толиблар ва бошқалар учун сизнинг йўлланмангиз қандай? Бунга қарши қандай йўл тутилади?\nЖавоб: Бунга қарши бизни йўлланмамиз – вазминлик ва бу тариқа инкор қилмасликдир. Яъни намойишлар билан, ёки айбсизларга тажавоуз қилиш билан эмас, ёки молу-мулкка талофат етказиш билан ҳам эмас, балки бу жоиз бўлмаган амаллардандир. У кофирларга раддия бериш ҳаққи бор бўлган инсонлар – бу уламолардир, оддий халқ эмас. Бу ишларга уламолар раддия беришади.\nУ душманлар бизни орамизда парокандаликни пайдо қилишни хоҳлайдилар, биз шуни танлашимизни хоҳлайдилар. Ўзаро урушишимизни хоҳлайдилар, аскарлар қайтарадилар анави (мусулмон)лар эса ҳужум қиладилар. Шу билан тўқнашув бўлади, ўлим бўлади, ярадорлар бўлади. У кофирлар шуни истаяптилар.\nВазминлик, вазминлик! Уларга илм ва заковат аҳли раддия берадилар.\nМушриклар Расулуллоҳ соллаллоҳу алайҳи ва салламни сеҳргар, коҳин, каззоб (ёлғончи) ва бундан бошқа номлар билан атадилар. Аллоҳ у кишига сабр қилишни буюрди, Ўз Пайғамбарига сабр қилишни буюрди. Маккада намойиш қилишмади, мушрикларнинг уйларидаги бирор нарсани бузушмади, бирор кимсани ўлдиришмади. Сабр ва вазминлик. Алалоқибат Аллоҳ Субҳанаҳу ва Таъала мусулмонларга ҳурсандчиликни енгил қилди.\nВазминлик, оғир-босиқлик вожиб бўлади, айниқса мана шундай кунларда. Бу фитналар ва бу ёмонликлар ҳозирги кунда мусулмонларнинг юртларида содир бўлаяпти. Босиқлик лозим ва бундай ишларда шошмаслик лозим. Авом халқ бу ҳолатни ислоҳ қилолмайдилар, жоҳил (даъватчилар) нима қилишни билмайдилар. Бу ҳолатда фақат илм ва заковат аҳлигина йўл кўрсатадилар.\n28/10/1433 ҳижрий санада, 14/09/2012 да,\nшом намозидан сўнг, Риёз шаҳрида.\n/ Фатволар / Долзарб фатволар / Пайғамбар ҳақорат қилинган филмга муносабатимиз\nNo name → 27.09.2012 йил\nAssalom alaykum ! Bu fatvoni solih favzon berdimi tochna akam shunga javop berishizi kutaman\nAdministrator → 29.09.2012 йил\nФатво охирида келтирилган мана бу манзилга кирсангиз ўша ерда шайх Солиҳ Фавзон ҳафизаҳуллоҳнинг юқорида келтирилган сўзларини овозли кўринишини топасиз.


22 октябр 2020, Тошкент вақти: 11:57\nҚоидаси жанглар Тошкентнинг чекка ҳудудларида, турар жой бинолари ертўласи ёки махсус ижарага олинган жойларда ўтказилади.\nТошкентда қоидасиз жанглар ўтказиладиган яширин клублар гуллаб-яшнамоқда. Британиядаги Уруш ва тинчликни ёритиш институти (IWPR) тарқатган хабарга кўра, ҳозирги кунда Ўзбекистон пойтахтида шафқатсиз ва муросасиз қонли жанглар ўтказиладиган камида ўнта хуфия ринг мавжуд.\nЎзбекистонда бедана, хўроз, ит, қўчқор уруштириш азалдан мавжуд. Сўнгги йилларда эса Тошкентда одам уриштириш, яъни қоидасиз жанглар ташкил этила бошланди.\nЎзбекистонда спортнинг бу турига тақиқ қўйилганига қарамай, Тошкентдаги маҳфий рингларда ўнлаб бақувват ёш йигитлар "гладиаторлар" каби жонини гаровга қўйиб, қоидасиз жанг қилишади, соғлиги ва ҳатто ҳаётларини тикишади.\nИшсизлик ва мамлакат аҳолисининг катта қисмини ёшлар ташкил этадиган Ўзбекистонда қоидасиз олишувларнинг оммалашаётгани, бежиз эмас.\nРуслан Чагаев, Мухаммадқодир Абдуллаев, Артур Григорян каби машхур боксчиларни етиштириб чиқарган бу мамлакатда иқтидорли курашчи спортчилар қашшоқликдан қутилиш ва яхши даромад, келажакда яхшироқ иш топиш истиқболи эвазига махфий рингларда қоидасиз жанг қилишни афзал билмоқда.\n- Сабаби қоидасиз жангларда қатнашадиган курашчиларга катта миқдорда гонорар тўланади, уларга келажакда куч ишлатар тизимларида иш ваъда қилинади,- дейди ўз исмини айтмаган тошкентлик журналистлардан бири.\nБундай шафқатсиз ва муросасиз қонли жангларда қатнашадиган спортчилар ойига 1000-1500 доллар топишлари мумкин. Бу Ўзбекистон ўлчамида оз ойлик эмас.\nСпортчилар пул ва карьера учун жонини тикишга тайёр\nУруш ва тинчликни ёритиш институти мухбирига кўра, 22 яшар андижонлик боксчи Беҳзод ўтган йил спортдаги карьерасини тиклаш ўйида Тошкентга келган. Лекин, узоқ йил бокс билан шуғулланган ва кўплаб халқаро мусобоқаларда қатнашган спортчига катта гонорар эвазига нолегал рингдаги қоидасиз жангда қатнашишни таклиф қилишган, Беҳзод бунга рози бўлган.\nЎз исмини айтмаган бошқа бир спортчи эса қоидасиз жанглар қилиб соғлигини йўқотгани, жигари ва бўйрагини майиб қилганини айтади.\n"Россияга кетишдан кўра, бу ерда ҳаётимни тикиб бўлса ҳам, пул ишлашни афзал билдим", дейди у IWPR мухбирига.\nЎзбекистонда қоидасиз жанглар расман тақиқланган. Шу боис Тошкентда муросасиз олишувлар кўзлардан нари, чекка ҳудудларида, турар жой бинолари ертўласи ёки махсус ижарага олинган жойларда ўтказилади.\n- Жангда қатнашадиган спортчилар ўз исмлари билан чиқишмайди. Улар, ҳар хил лақаблар, масалан “Буқа”, “Оқ айиқ” каби номлар билан рингга тушишади. Олишувлар бўладиган жой махсус қўриқланади, у ерга ҳамма-ҳамма ҳам киритилмайди, фақат махсус одамлар учун очиқ у ер,- дейди тошкентлик журналист.\nБизда қоидасиз жанг тақиқланганку\nТошкентдаги Шарқий якка кураш маркази бош котиби Эдуард Ли Ўзбекистонда муросасиз жанглар ўтказиладиган хуфия клублар мавжудлигини рад этди.\n- Бизда қоидасиз жанг тақиқланганку. Бундай клублар бўлса, дарҳол ёпишади,- дейди Эдуард Ли.\nЎзбекистон Тхэквондо уюшмаси вакиллари ҳам Тошкентда қоидасиз жанглар ўтказиладиган ринглар борлигидан бехабар эканликларини айтишди.\nТхэквондо уюшмасининг ўз исмини айтмаган мураббийларидан бири муросасиз жанг ўтказилишига қарши эканини айтади.\n- Бунақа беспределни ҳач кераги йўқ бизга. Спорт бу жанг эмас, спорт бу соғомлаштириш, санъат, бу маҳорат. Бир бирини қонга белатиб, уриш яхши эмас. Энг зўри ўзимизни тхэквондо. Бизда электрон протекторлар бор, оёқ сал тегса бўлди, чироқ ёнади, очко ҳисобланади ўша. Бир бировни тепиб, озор бериш керак эмас,- дейди Ўзбекистон Тхеквандо уюшмаси мураббийси.\nАммо, Тошкентдаги Кикбоксинг уюшмасининг ўз исмини айтмаган масъулларидан бири Ўзбекистонда қоидасиз жанг қила оладиган курашчилар кўп экани ва улар халқаро мусбоқаларда қатнашаётганини эътироф этади.\n- Қоидасиз жанг Ўзбекистонда тақиқланган. Лекин ўзбекистонликлар бошқа давлатларда бўладиган муросасиз жангларда қатнашишади. ММА бўйича спортчиларимиз бор, чунки улар кикбокс билан ҳам, тайланд бокси билан ҳам, жанговор самбо билан ҳам шуғулланишади. Бу жангларни қоилмақом қиладиган камида 20-25 нафар йигитларимиз бор,- деди Кикбоксинг уюшмасининг вакили.\nЎзбекистонликлар орасида қоидасиз жанг бўйича чемпионлар ҳам чиққан.\nСамарқандлик Суннат Илёсов 2003 йилда спортнинг бу тури бўйича жаҳон чемпиони титулини қўлга киритган.


Аёллар учун маслаҳатлар — Dilkashradio.com\nАссалому алайкум. Дунёда хунук аёлнинг ўзи йўқ, фақат гўзал бўлишни билмайдиганлар бор, деган экан бир файласуф. Гўзаллик деганда кўпчилик чиройли пардоз ва кийим-кечакни кўз олдига келтиради. Бу бироз нотўғри тушунча, чунки гўзал бўлиш учун косметика ва чиройли кўйлакнинг ўзи камлик қилади. Жозибадорликнинг пардоз-андоздан ташқари яна бир қанча қоидалари бор. Марҳамат бугун улар билан танишиб олинг. Юз териси узоқ муддатгача таранг бўлиб, ёшлигини йўқотмаслиги учун ҳар сафар ювинишни иссиқ сувдан бошлаб, совуқ сув билан тугатинг. Бу юз териси учун ўзига хос гимнастика машқини ўтаб, ажин тушишининг олдини олади. Ёдингизда бўлсин: иссиқ ва совуқ сув ўртасида фарқ қанча катта бўлса, шунча яхши. Аммо бу машқ ўта таъсирчан тери эгаларига тўғри келмайди. Маълумотларга қараганда бодом хотирани мустахкамлайди.\nҲар куни ухлашдан аввал 1 стакан сутга озгина бодом ёғини қўшиб ичсангиз, тез орада хотирангиз олдингига нисбатан анча яхшиланганини сезасиз. Қолаверса, бодом ёғини уй шароитида ҳам тайёрласа бўлади. Бунинг учун бодомни пўстлоғидан тозалаб, майдаланг ва устига шакар қўшилган сув солинг. Ортиқча вазн саломатлик учун жуда хавфли эканини билган ҳолда баъзиларимиз бу хавфдан қутула олмай қийналамиз. Хўш бундай ҳолатда нима қилиш керак? Ортиқча вазн соғлиқ учун жуда хавфли. Бугун ҳар иккинчи газета ва журналлар, интернет сайтлар озиш ҳақида тавсия бериб ўтади. Озишнинг энг самарали усули эса камроқ овқат тановул қилиб, кўпроқ ҳаракатда бўлишдир. Шунинг учун пиёда юришдан эринманг ва кечки овқатга мевалар билан чекланинг. 30 ёшда аёллар энди етукликка қадам қўйган бўлади, деб ўйлаймиз. Аммо, рухшуносларнинг таъкидлашича, 30 аёллар учун энг хавфли ёш экан.\nАйнан мана шу ёшда аёлларда руҳий тушкунликка тушиш хавфи ортади. Бунинг сабаби турлича бўлиши мумкин. Кимдир таҳсил олмай, оила қурган ва шу ёшга келиб қўлидан хеч қандай иш келмаслигини ва тўлиқ эрига қарам бўлиб қолганини англаб хафа бўлса, яна кимдир каръера билан бўлиб, шу вақтгача оила қурмаганидан эзилади. Хуллас, 30 ёш қўрқувини енгиш учун аёлларга ҳаётга бошқача назар билан қараб, ҳали ҳаммаси олдинда эканлигига ишонч ҳосил қилиш тавсия этилади. Агар шу кунларда кайфиятингиз тушкун бўлса, айтишларича, қизил рангдаги мева-сабзавотлар кайфиятни кўтарак экан. Тўқ сариқ рангдагилар қувноқликни оширади. Сариқ ранглилар дангасаликни енгади. Тўқ кўк рангдагилар тушкунликни енгишга ёрдам бераркан. Лимон суви ёғли терига хос бўлган ялтираш ва бошқа муаммоларни бартараф қилишга ёрдам беради. У юз терисини оқартириб, доғларни кетказади. Мутахассислар бундай муолажалар учун лимон сувини оддий сув билан аралаштиришни маслаҳат берадилар.\nАкс ҳолда у салбий таъсир қилиши мумкин. Кўпчилик макаронлар семиртиради деб ўйлайди. Аслида бу хато. 100 грамм макарон таркибида атиги 13% оқсил бор, қолаверса унинг таркибидаги крахмал моддаси тез ҳазм бўлади. Макаронлар семиришга эмас, озишга ёрдам беради. Агар тирноқларингиз сарғайишини истамасангиз, унда лак бўёғидан олдин тирноқлар учун мўлжалланган махсус суюқлик суртинг. Тўқ рангдаги тирноқ бўёқларидан камроқ фойдаланинг. Ўзгалар сизга яхши баҳо беришини истасангиз, аввал ўзингизга бўлган ҳурматни оширинг. Бунинг учун бир неча маротаба «Мен ўзимни яхши кўраман!», «Мен бу ишга лойиқман!» ва «Бу вазифаларни аъло даражада бажара оламан», деб такрорланг. Бир қарашда оддий бўлиб кўринган бу сўзлар қисқа мухлат ичида руҳий аҳволингизни яхшилаб, ўзингизга бўлган ишончни кучайтиради.\nАёллар ишонадиган ёлғон – Мен ўзимни яхши кўришни ўрганишим керак\nАёл ўзи ким?


Ўзбекистонда ҳарбий хизмат ёшидаги йигитлар учун йиллик чақирув эълон қилинди. Айни пайтда армияга бориш истагида бўлганларнинг ҳам, ҳарбий хизматдан қолишни хоҳлаётганларнинг ҳам ҳаракатга тушганлиги кузатилади.\n12 январ куни Ўзбекистон президенти Ислом Каримов мамлакат фуқароларини муддатли ҳарбий ҳизматга чақириш ва ҳарбий ҳизматни ўтаб бўлган аскар-зобитларни захирага юбориш тўғрисидаги фармонга имзо чекди.\nАйни фармонига асосан муддатли харбий хизматнинг белгиланган муддатларини ўтаб бўлган фуқаролар Ўзбекистон қуролли кучлари захирасига бўшатилиб, чақирув ёшидаги фуқароларни жорий йилнинг феврал ва март ойларида муддатли ҳарбий хизматга чақириш бошланади.\nПрезидент фармонига мувофиқ муддатли ҳарбий хизматга чақирув феврал-март ойларида амалга оширилади.\nЎзбекистонда армияда хизмат қилиш ёши, яъни 18 га етган ва ҳарбий хизматга лаёқатли фуқаролар чақирилади.\nЎзбекистон президентининг фармонига мувофиқ, 2009 йилдан бошлаб йигитларни муддатли ҳарбий хизматга чақириш йилига бир марта - феврал-март ойларида амалга оширилади.\nМуддатли ҳарбий хизматнинг белгиланган муддатларини ўтаб бўлган фуқаролар март-апрел ойларида уйига қайтади.\nАйни пайтда армияга бориш истагида бўлганларнинг ҳам, ҳарбий хизматдан қолишни хоҳлаётганларнинг ҳам ҳаракатга тушганлиги кузатилади.\nХоразмлик 18 яшар Муҳаммад ҳарбий хизмат ёшида. У армия сафида хизмат қилишни истамайди.\n- У ерда аҳвол мен хоҳлагандай эмас. Буни хизмат қилиб келганлардан эшитдим. Овқатланишдан тортиб яшаш шароитлари ҳам жуда ёмон деб эшитдим. Тўғриси, боргим йўқ,- дейди Муҳаммад.\nЎзбекистон ҳуқуқ тартибот идораларида ишлаш учун айнан муддатли ҳарбий хизматни ўташ шартлиги бу қизиқишга сабаб бўлаётгани маълум.\n- Ҳозир жуда кўп давлат корхоналарига армияда хизмат қилмаган бўлса олишмаяпти. Шунинг учун кўп ëш йигитлар ҳозир армияга боришга мажбур бўлишаяпти,- дейди қашқадарёлик 56 яшар Шерназар ака.\nСафарбарлик чақирув резервидаги хизмат учун эса хизмат ўтовчи йигитлар давлат ҳисобига энг кам иш ҳақининг 25 баробари (бир яриммиллион сўмдан ортиқроқ) миқдорида ҳақ тўлаш лозим бўлади.\nМудофаа вазирлиги маълумотига кўра, ҳозирда Ўзбекистон қуролли кучлари сафида 48 минг аскар-зобит ҳизмат қилади.


2019 йил 3 ноябрда “International Hotel Tashkent” меҳмонхонасида “Ўзсаноатқурилишматериаллари” уюшмаси ва Россия Федерациясининг “Бизнес Цем” компанияси ҳамкорлигида анъанавий “Цемент саноати ва бозори” XVII халқаро конференцияси доирасида матбуот анжумани бўлиб ўтди. Унда мутасадди ташкилот вакиллари, халқаро экспертлар, хорижий ва маҳаллий компания вакиллари ҳамда ОАВ ходимлари иштирок этишди. Унда келгусидаги режалар, цемент саноатини ривожлантириш бўйича йирик инвестиция лойиҳалар ва Тошкент шаҳри мезбонлик қилаётган конференция ҳақида йиғилганларга тўлиқ маълумот берилди.\nТаъкидланишича, “Цемент саноати ва бозори” XVII Марказий Осиё халқаро конференцияси 8 маротаба Ўзбекистонда ўтказилмоқда. Халқаро анжуман Ўзбекистон цемент саноатини ривожлантириш, хорижий инвестицияларни жалб қилиш ва ҳамкорликда ишлаш, мавжуд ишлаб чиқариш қувватларини реконструкция қилиш, маҳсулот ишлаб чиқариш ҳажмини оширишда муҳим ҳисобланади. Боиси халқаро конференцияда 16та давлатдан 80дан ортиқ цемент саноати мутахассислари, халқаро экспертлар, йирик компания вакиллари иштирок этади.\nХусусан, Жаҳон цемент ассоциацияси (Буюк Британия), Россия Федерациясининг цемент уюшмаси, Москва материалшунослик ва самарали технологиялар институти ва Россия, Германия, Туркия, Қозоғистон, Италия, Швейцария, Австралия, Ҳиндистон каби давлатларнинг етакчи компания ва фирмалари вакиллари республикага ташриф буюради. Эътиборлиси, Халқаро конференцияда олий таълим муассасаси профессор-ўқитувчилари ва қурилиши режалаштирилаётган цемент заводларининг вакиллари, шунингдек цемент, гипс, оҳак, кимёвий чўкилган бўр ва цемент асосида қурилган том ёпиш материаллари ишлаб чиқариш бўйича мавжуд корхоналарнинг мутахассислари иштирок этиши режалаштирилган.\nКонференция доирасида шунингдек, бир қатор йўналишлар ва долзарб мавзуларда илмий маърузалар, тақдимотлар бўлиб ўтади. Шу билан бирга цемент саноати учун дунёга машҳур йирик ускуна ва техника ишлаб чиқарувчиларининг кўргазмаси бўлиб ўтади.\nМатбуот анжумани якунида ОАВ ходимлари ўзларини қизиқтирган саволларига тўлиқ жавоб олишди.\nЭслатиб ўтамиз, “Цемент саноати ва бозори” XVII халқаро конференцияси 4-6 ноябрь кунлари бўлиб ўтади.\nЦемент ва ойна монопол маҳсулот турлари қаторидан чиқарилади


Абдуғаффор Омонбоев2021-05-27T10:54:36+05:0027 May, 2021|“Йилнинг энг фаол журналисти – 2021”, Матбуот|\n“ДЕПУТАТ ЖИНОЯТЧИЛАР ИЗИГА ТУШДИМИ?”\nОрамизда шундай кимсалар борки, улар ҳақида эшитганингда беихтиёр “гуруч курмаксиз бўлмас эканда” деб юборасан.\nКеча таҳририятимизга Парламент қуйи палатаси аъзоси – 24-Когон сайлов округидан сайланган депутат Умида Раҳмонова бир мактуб келтирди.\n– Ушбу хат эгасининг ташвишли кунларидан шахсан хабардор бўлганим учун унга ёрдам бермоқчиман, – деди у.\nХат шундай бошланади:\n“Мен Чориқулова Умида Шавкатовна 1991 йилнинг 1 августида Бухоро шаҳрида туғилганман. Ўзим иккинчи гуруҳ ногирони бўлиб, шаҳардаги “Болалар уйи”да катта бўлганман. Айни пайтда Когон тумани, Хўжа Файз кўчасидаги 5 уйда яшайман. Бир нафар фарзандим бор. Дастлаб, вилоят ҳокимлиги томонидан берилган уй менга ҳадя сифатида расмийлаштирилган бўлса-да, кейинчалик унинг банк томонидан қурилганлиги айтилгач, ойлик тўловларини тўлаб боришга мажбур бўлдим. Ана шу тўловлардан қийналиб, 2019 йилнинг ноябрь ойида уйимга Камола исмли аёлни ижарага қўйдим. Уни менга Азиза исмли аёл тавсия қилган эди. Агар бошимга айнан ана шу аёллар ва уларнинг танишлари туфайли бугунгидек кўргуликлар тушишини билганимда, минбанд бу ишга қўл урмаган бўлардим.”\nХат шу зайлда давом этади.\nМаълум бўлишича, хат муаллифининг уйига “яхшилаб” жойлашиб олган Камола бироз вақт ўтгач, бегона эркакларни эргаштириб кела бошлайди. Уй эгасининг эътирозларига эса коммунал тўловларни тўлаб бораётганлигини пеш қилади… Бу ҳолат такрорланавергач, Умида Чориқулова ижарачидан уйни бўшатиб қўйишни сўрайди. Ҳаммаси айнан шу талабдан кейин бошланади.\n“2020 йилнинг 2 февраль куни Камоланинг танишлари – Замон, Сайёд, Тўймурод исмли шахслар мени кимсасиз чўлга олиб бориб, роса калтакладилар. Сўнгра… уйимга олиб келиб, аёвсиз зўрлашди! Калтак ва зўрликлардан баданимда соғ жой қолмади. Хуллас, бу хўрликларга чидай олмай, ўз жонимга қасд қилмоқчи бўлганимда, яна машинага тиқишиб, тунги уч яримларда Лобарнинг уйига ташлаб кетишди. Баданимдаги оғриққа чидай олмай, эртаси куни эрталаб Бухоро шаҳар “тез тиббий ёрдам” марказига бордим. Шифокорлар аҳволимни кўриб, дарҳол ёрдам кўрсатишди, қўлимни гипслашди, сўнгра Бухоро шаҳар ИИБга расман хабар беришди.”\nХат билан таниша туриб, энди ҳақиқат қарор топади, зўравонлар қонун олдида жавоб беради, деган ўйга бориб, бироз шошилибмиз чоғи. Шундан кейин рўй берган воқеалар бизни том маънода ҳайратга солди, дейиш мумкин.\nГап шундаки, Бухоро шаҳар “тез тиббий ёрдам” марказидан 2020 йилнинг 3 февралида берилган хабарга биноан орадан 2 кун ўтиб (!), яъни 5 февралда жабрланувчи Умида Чориқулованинг шикоятномаси Бухоро шаҳар ИИБда рўйхатга олинади. Аммо мазкур мурожаат ҳанузгача қонуний ечимини топмайди. Буни шикоят муаллифининг қуйидаги сўзларидан ҳам билиш мумкин.\n“Рўй берган ҳолат бўйича Ўзбекистон Республикаси Жиноят кодексининг 118-моддаси, 1 қисми билан жиноят иши қўзғатилган бўлсада, негадир ҳужжатларга енгил тан жароҳати олган дея белгилаб қўйилди, холос. Шунинг учун ҳам мени зўрлаган, хўрлаган кимсалар ҳалигача очиқда юриб менга турли зуғумларни ўтказишмоқда. Уларнинг дастидан уйимга боролмай, турли жойларда яшириниб юрибман, боламни эса яхши одамларнинг қўлига бериб қўйишга мажбурман. Чунки унинг тақдиридан қўрқаман. Замон, Сайёд, Тўймуродларнинг қўлидан ҳар нарса келади.”\nЎша воқелардан кейин тўрт ойдан ошиқ вақт ўтаяптики, адолат қарор топганича йўқ. Умида Чориқулова халигача Бухорода ҳадик билан яшаяпти! Ўз-ўзидан ҳақли савол туғилади: наҳотки Бухоро шаҳрида рўй берган ана шундай бедодликлардан ҳуқуқ-тартибот идоралари бехабар бўлсалар?!\nАйнан ушбу мактуб муаллифи ҳамда унинг болаликдаги аянчли тақдири хусусида роппа роса тўрт йил олдин Бухоро вилоят телерадиокомпаниясининг “Диёр янгиликлари” дастурида махсус репортаж тайёрланган, ана шундан кейин унга Когон туманидан икки хонали уй совға қилинган эди. Бироқ… орадан бир ой ўтмасданоқ унга совға қилинган уйдаги барча мебель жиҳозлари ҳокимият вакиллари томонидан олиб кетилган ва алал оқибат ҳадя қилинган уйнинг кредит пуллар эвазига қурилганлиги унга “уқтирилиб” ойма-ой тўловларни тўлаб бориш У.Чориқулованинг зиммасига юкланган эди. Эътибор қилаяпсизми, ана шу қўштирноқ ичидаги ҳадя уйнинг кредит фоизлари, коммунал тўловлари қаҳрамонимизни не аҳволга солганини…\nОлий Мажлис Қонунчилик палатаси депутати Умида Раҳмоновага жабрланган аёл зўравонларнинг биринчи қурбони эмаслигини айтган. Буларнинг бари уюштирилган сценарий бўйича олиб борилади. Умуман бу ҳолат шу даражада такомиллашганки, ҳаёт қийинчиликлари, рўзғор ташвишлари олдида қийналган аёллар, қизлар Лобар исмли аёлнинг иш топиб бериш ҳақидаги ваъдасига биноан унинг уйига боришади. Суҳбат асносида уларнинг сув ёки чойига билинтирмай дори томизилади. Ана шу дори таъсирида ўзидан кетган “иш изловчи” зўрланади ва видеога туширилади. Ўзига келгач, унга теле “томоша” кўрсатилиб, зиммасига турли иқтисодий талаблар қўйилади. Кўнмаганлар аёвсиз калтакланади, хўрланади. Шаҳло, Раъно каби яна уч нафар аёл худди шундай жабрдийдалар жумласидандир. Шу ўринда Умида Чориқуловага юқорида номлари келтирилган аёлларга қилинган зулм саҳналари кўрсатилиб, Бухоро шаҳар ИИБдан шикоятномасини қайтариб олиш талаб этилган…\n«Бухоро шаҳрида бундай жиноий тўданинг борлиги қатор йиллардан бери маълум бўлсада, бироқ уларнинг мушугини ҳеч ким “пишт” дея олмайди.» Умида Чориқулованинг адолат ва ҳимоя истаб ёзган хати шу тахлит давом этаверади…\n“Миллий тикланиш” газетасининг 2020 йил 10 июнь, чоршанба №17-18 (1068) сонида чоп этилган.


Сиёсий онг Ғарб ва унинг қўғирчоқлари тил бириктируви ва макрларидан сақлайдиган қалқондир - | Hizb-Uzbekiston.info\nHome›АР-РОЯ ГАЗЕТАСИ›Сиёсий онг Ғарб ва унинг қўғирчоқлари тил бириктируви ва макрларидан сақлайдиган қалқондир\nҲижрий 1438 йил 15 шаввол, милодий 2017 йил 9 июл якшанба куни «Жаридатукал Явм» сайтида қуйидаги хабар нарш қилинди:\n«Кеча америкалик генерал Роберт Софгиннинг айтишича, Ироқ режими «ИШИД» ташкилоти қўлидан Мосул шаҳрини қайтариб олиш жангида тўла ғалаба қозонганини «яқин вақт ичида» эълон қилади. Генерал «France-Presse» агентлигига «Ғалаба эълонига жуда оз вақт қолди, буни бугун-эрта содир бўлади, деб башорат қилмоқчи эмасман-у, аммо жуда яқин вақт ичида албатта содир бўлишига аминман», деди.\n«ИШИД» ташкилоти жангарилари ўзларининг эски Мосул шаҳридаги маконларидан Дижла дарёси бўйлаб қочишга уринишди, бироқ ироқлик кучлар қўлида ҳалок бўлишди, деди кеча бир ҳарбий масъул.\nИроқ гувоҳи бўлаётган «Мосулни қайтариб олиш» номли энг катта ҳарбий амалиёт бошланганига 9 ой бўлгач, «ИШИД» ташкилоти эски шаҳардаги Майдон минтақасида кичик масофа ичида қамалда қолди. Ҳолбуки, у 2014 йилдан бери юртнинг жуда катта қисмини ўз назоратида ушлаб келаётган эди.\nКечадан олдинги куни Ироқ расмий телевидениеси бир ҳарбий воиз билан боғланиб, унинг «ИШИД» ташкилотининг мудофаа чизиғи барбод бўлди, деган сўзларини олиб берганди. Унда телевидение диктори, Мосулда Дижла дарёси бўйидаги қадимий шаҳарда экстремистик ташкилотга қарши курашувчи хавфсизлик кучлари орасида ишлаётган мухбир билан уланиб, унинг ушбу сўзларини олиб берди: «Жангнинг охирига етиб келишга бир неча метр қолди, холос… Якуний ғалабани эълон қилишимизга бир неча соат қолди».\nМосул тортиб олингач, «ИШИД» ташкилоти назоратидаги ерлар бир мунча қисқаради. Асосан, Мосул ғарби ва жанубидаги минглаб аҳоли истиқомат қиладиган қишлоқ ва саҳро минтақаларига чекланиб қолади».\nДавлат ташкилоти бугунги кунда улкан ва кетма-кет мағлубиятларга учраб, катта инсоний ва молиявий талофатларни кўрди. Бу ташкилот ўзи босиб олган ерлардан қувилиб, катта ҳажмдаги ерларни зўравонлик билан назоратида ушлаб келганидан сўнг, энди бир неча юз метрли ерларга тўпланиб қолди… Шундай ишлардан сўнг, энди бу ташкилотга алданиб-фитналаниб қолган, жадал ва айниқса, кутилмаган ғалабаларига қойил қолган мусулмонлар, хусусан шу ташкилот қўмондонлари ва аскарларининг ўзлари ҳам, барчалари бир фикрлаб кўрсинлар: Бу ташкилот жуда осон ғалабаларга эришди, шу орқали 2014 йилда Мосул шаҳрини тўла қўлга киритди, қарангки, у ердаги 50.000 ироқлик аскар мингта ҳам келмайдиган, бир неча юз нафар ИШИДчи жангарилар олдида шаҳарни ташлаб чиқиб кетди. Ҳатто ҳеч қандай жангсиз ва тўқнашувсиз чиқиб кетишди. Улар Американинг тонна-тонна ривожланган қирғинбарот қуролларини ташлаб кетишди. Ҳарбий техникалари ҳам қолди… Ҳатто бу ишлардан Моликийнинг ўз аскарларини шаҳардан чиқиб кетишга буйруқ бергани ҳам маълум бўлиб қолди. Нега бундай бўлди? Гап шундаки, Моликий хўжайини Американинг буйруғини бажарди. Бу билан унинг манфаатларини рўёбга чиқариб, ифлос мақсадларига хизмат қилди. Мана, бугунга келиб, Америка Ислом ва унинг аҳкомлари номини булғаш, Халифалик тузумини ёмонотлиқ қилиш учун олиб борган ишларидан кифоялангач, ҳукм юритиш ва малайлик қилишда ўша Моликийдан қолишмайдиган Ибодийнинг ушбу «ўйин»ни тамомлашига буйруқ берди. Чунки АҚШнинг мақсади амалга ошди. Энди бу ташкилот ҳукмронлигига чек қўйиш ва аскарларини саҳроларга қувиб солиш вақти келди. Уларни мусулмонларни кофирга чиқариб, уларга қарши ақлсизларча ва сиёсий онгсизлик билан содир этган зўравонликларидан фойдаланиб бўлинди…\nХўш, Давлат ташкилоти буларни англаб етармикин? Эртага яна Американинг нопок сиёсатини ижро этиш, ярамас манфаатларини рўёбга чиқариш учун хизмат қилишдан энди ўзларини сақлармикинлар? Аллоҳ Таолодан мана шу нарсани сўраб қоламиз.\nРоя газетасининг 2017 йил 19 июл чоршанба кунги 139-сонидан\nПапанинг Ироқ сафари ҳамда Иброҳимий дини деган бидъат


Аргентина терма жамоасининг омадсизлиги нимада? - Darakchi\nСПОРТ 22.06.2018, 13:53\nАргентинанинг ҳужуми кўпроқ ҳинд киноларини эслатиб юборади. Чунки Болливуд киноларида ҳам сюжет асосан битта қаҳрамонга боғланиб қолади.\nРежалаштирилмаган ҳимоя. Жаҳон чемпионатида кучсиз жамоа бўлмайди. Шундай экан унга тайёр бўлиб бориш талаб этилади. Аммо шу даражага жавоб бера оладиган футболчилар бўлмасачи? Хусусан, меъёрга жавоб берадиган ҳимоячилар йўқ бўлса. У ҳолда изланиш керак. Бошқачароқ режалар тузиш керак. Масалан, рақибни жарима майдончаси яқинига йўлатмаслик лозим. Бу эса ярим ҳимоядаги мукаммалликка боғлиқ. Аргентиналиклар саралаш баҳсларидаёқ кучли ҳимояга эга эмасликларини исботлаб бўлишган эди. Боиси терма КОНМЕБОЛдаги 18 та учрашувнинг ўзидаёқ 14 бор тўп олиб чиқишганди ўз дарвозаларидан. Ҳимоя ана ўша жараёнда шакллантирилиши керак эди. Аммо Сампаоли бу жиҳатга эътибор қаратмаган кўринади.\nДарвозабон. Мундиал арафасида дарвозабон Серҳио Ромеронинг жароҳат олиши терма жамоа учун энг катта йўқотиш эди. Кеча ҳамма муҳлислар Пеп Гвардиола Кабалерони нима сабабдан “Челси”га қўйиб юборганини тушуниб етди. Дарвозабон кучсиз бўлса, ҳимоячилар ишончли ҳаракат қилишига тўғри келади. Ҳимоячилар қачон хато қилади, албатта, рақиб кучли босим қилганда. Мураббий мана шу тарафларига ҳам эътибор қаратмаган. Жанубий америкаликлар Виллйга ишониб қолишди.\nМарказдаги заифлик. Футбол – жамоавий ўйин. Шундай экан, ҳар бир нуқтада энг яхши футболчилар ҳаракат қилишилари шарт. Лекин мураббий кўпроқ ҳужумни ўйлайдиганлардан. Ваҳоланки, ҳужум асоси марказдан олинади. Агар у кучсиз бўлса, жамоанинг гол урадиган қисми яхши ишламайди эмас, умуман ишламайди. Сампаоли “Барса”нинг асосий кучи марказда экани, фақат Мессида эмаслигини мундиал якунлангандан сўнг англаб етса ҳайрон қолмайман. “Барселона”да Серҳио Бускетс рақиб ҳужумини қайтариш учун хизмат қилади. Ана ўша позициядаги устунлик, рақибни эсанкиратиб қўяди. Хорхеда эса бу нуқтада пичоққа илинадиган футболчи йўқ. Ахир чумчуқ сўйса ҳам қассоб сўйсин, дейдилар.\nМессига боғланганлик. Балки бу ютуқдир. Аммо ўтган иккита ўйин буни камчилик эканини исботлаб турибди. Аргентинанинг ҳужуми менга кўпроқ ҳинд киноларини эслатиб юборади. Чунки Болливуд киноларида ҳам сюжет асосан битта қаҳрамонга боғланиб қолади.\nБу эса баъзан маънисизликка олиб келади. Голливудда эса исталган образ асосий планга чиқаверади. Шунинг учун ғарб киноларида турли хил маънолар келиб чиқаверади. Агар Агуеро таркибда иккита бўлса терма ютарди, аммо ҳозир Мессининг биттадан ортиши муқаррар мағлубият дегани. Ярим ҳимоячилар ҳужумга чиққан пайтда Леони ахтариб қолишяпти. Мессининг “баррикада жанглари”да қатнашаётганидан фойдаланиб, гол киритиш ўрнига тўпни унга узатишмоқда. Натижада тўп йўқотиляпти. Жамоа айнан мана шу вазиятда қийинчиликка юз тутяпти. Балки Мессини сал орқароққа қўйиб, олдинга учта – Агуеро, Дибала, Игуаинни чиқарганда тўғри иш бўлармиди. Шунда бошқа футболчиларга ҳам бўш зоналар очилиб қоларди. Агар бир кун олдин ўз ўйинини ўтказган Испанияда шундай ҳужумчилар бўлганда Эронга қарши, албатта, ушбу учликни ташлаган бўларди. Йирикроқ ҳисобда, қийинчиликсиз енгарди форсларни. Олдингдан оққан сувни қадри йўқ – ҳақ гап!\nЗаҳира. Мен ҳамма термалар ўзларининг якуний таркибларини эълон қилишган пайтда ушбу жамоанинг заҳирасини кўриб ҳайратда қолдим. 2014 йилдаги таркиб асосига қурилган. Шунингдек, “А” серия тўпурари Икардининг чемпионатга олиб кетилмаслиги соғ мураббийнинг иши эмас. Унинг устига таркиб қариялардан таркиб топган.\nНотўғри тактика. Диего Марадона бир неча кун олдин Сампаолининг тактикаси қандай эканини тушуниб ета олмаётганини айтганда, кўпчилик танқид қилганди уни. Лекин Армандонинг айтганича ҳам бор экан, Хорҳенинг тактикаси қанақа ўзи? 2/2/1/3/2 ми ёки 4/1/1/2/2 ми? Хуллас тушуниб бўлмайди. Аммо у мағрур!\nМураббий. Асосий муаммо. У Аргентинанинг бошқа мураббийлари сингари қўрқоқ. Боиси у ҳам жамоани Месси атрофида қурган. Термада Леони айтгани – айтган, дегани – деган. Усиз қарор қабул қилинмайди. Мауро Икарди бунга яққол мисол.\nВазият қандай? Ҳозирда Хорватлар 6 очко билан “Д” гуруҳида етакчилик қилишмоқда. Аргентинада – 1, Исландияда ҳам – 1, Нигерияда эса – 0 очко бор. Бугун Исландия – Норвегия ўйинидаги натижа Жанубий америкаликларнинг “тақдири”ни белгилаб беради. Агар Исландия ғалаба қозонса, у ҳолда кейинги 3-тур барчасини ҳал қилади. Нигерия ютса, Аргентина охирги турда Африка вакилини йирик ҳисобда енгиши керак бўлади. Дуранг бўлса ҳам шундай. Шунингдек, Хорватия ҳам викинглар устидан ғалаба қозониши керак бўлади. Хуллас, вазият ҳам Сампаолининг тактикаси сингари ўта тушунарсиз ва мавҳум.


Корхонада сифат менежменти тизими қандай ишлайди? | O'ZBEKISTON MILLIY Корхонада сифат менежменти тизими қандай ишлайди? – O'ZBEKISTON MILLIY\nКорхонада сифат менежменти тизими қандай ишлайди?\nСифат менежменти тизими (СМТ) – бу корхона умумий бошқарув тизимининг, маҳсулот ёки хизматлар сифатининг барқарорлигини таъминлаши ва истеъмолчи талабларига жавоб бериш даражасини ошириши керак бўлган, таркибий қисмидир. СМТ – бу менежментнинг жараён модели асосида тузилган ҳамда ташкилотнинг маҳсулот ёки хизматлар сифатини бошқаришга йўналтирилган тизими.\nБиринчидан, жараёнлар, уларнинг бошланиши ва натижалари, жараёнда тўхтаб қолишга олиб келиши мумкин бўлган хавфлар ва тизимнинг бошқа элементлари таърифланади ва доимий равишда тўғриланади. Бунда, таърифлаш вақтида жараёнларнинг исталган натижаларига, ва оқибатда истеъмолчининг мамнун бўлишига таъсир этувчи функцияларга урғу берилади. Албатта, жараённинг мумкин бўлган ноъмақул натижаларини ва уларнинг тизимдаги якуний натижага таъсирини ҳам таҳлил қилиш зарур. Иккинчидан, сифат менежменти тизимини яхшилаш ишларига барча ходимлар, ҳар бири ўз даражасида жалб қилинади. Учинчидан, компаниянинг ривожланиш стратегияси билан боғлиқ бўлиши керак бўлган, тушунарли ва шаффоф бошқарув тизими ишлаб чиқилади. Тўртинчидан, менежмент ва маҳсулот сифатини яхшилаш учун барча жараёнлар доимий равишда такомиллаштирилади. Бешинчидан, вазифаларни ҳал қилишга, тўғриловчи ҳаракатларга, янгиликларни жорий қилишга фактларга асосланган ёндашув қўлланади. Олтинчидан, мунтазам ўз ўзига баҳо бериш ва ички аудит амалга оширилади.\nКорхонада сифат менежменти тизимининг жорий этилиши нима беради?\nкорхона ресурслари эҳтиёжларни ва истеъмолчилар кутган натижаларни қондиришга қаратилган;\nбошқарув тизимида оптимизация содир бўлади;\nISO 9001 стандарти бўйича сертификат олгандан сўнг, корхонада йирик халқаро даражадаги компаниялар учун афзалроқ етказиб берувчига айланиб қолиш имкониятлари кўпроқ;\nСМТ тўғри жорий этилишида бозорда рақобатбардошлилик ошади.\nСМТ белгиланган мақсади\nСМТ кўрсатилаётган хизматлар сифатини таъминлаш ва бу сифатни истеъмолчилар кутган натижаларга “созлаш” учун мўлжалланган. Бунда СМТ асосий вазифаси – ҳар бир алоҳида хизмат назорати эмас, хизматларнинг ёмон сифатига олиб келадиган хатолар юзага келишига йўл қўймасликка имкон берадиган тизимни яратишдир.\nЎлчаш воситалари ривожланишининг тарихи\nЁш мутахассисларнинг малакасини ошириш


“Ҳаракат” хатқутисидан: Уюшган жиноий гуруҳ тўдаси бутун бошли Давлат ташкилоти идорасини яксон қилмоқда - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n16:11 - “Ҳаракат” хатқутисидан: Уюшган жиноий гуруҳ тўдаси бутун бошли Давлат ташкилоти идорасини яксон қилмоқда\nҲа, уюшган жиноий гуруҳ тўдаси бутун бошли Давлат ташкилоти идорасини яксон қилмоқда. Яқин кунлар орасида ижтимоий тармоқ орқали ушбу жиноий гуруҳ тўдаси ҳақида мақола чиқарилган эди. Бироқ, баъзи номаълум кучлар таъсирида ушбу мақола ижтимоий тармоқлардан ўчириб ташланди.\nБунинг сабаби, мақоладаги “Пепси”нинг давлат улуши нархини сунъий равишда пасайтириб, давлатга 200,0 млрд сўмга яқин зарар келтириши мумкинлиги оқибати тўғрисида ёзилганлигидир.\nШунга қарамасдан, бугунги кунда ушбу жиноятчилар ўз манфаатлари йўлида Ҳукумат ишонч билдириб қўйган лавозимларидан фойдаланган ҳолда Давлат мулкини мўмайгина даромад эвазига паст нархда баҳолатиб сотишга уринишмоқдалар. Уюшган жиноий гуруҳ аъзолари:\n- Давлат активларини бошқариш агентлиги директори ўринбосари Джахонгир Баходирович Юнусов;\n- Давлат активларини бошқариш агентлиги Тошкент шаҳар ҳудудий бошқармаси бошлиғи в.в.б. Бахром Аскаралиевич Шакиров;\n- Бундан ташқари бу шахсларнинг югурдак ҳамтовоқлари\nБу шахсларнинг амалга ошираётган қинғир ишларини ҳуқуқни муҳофаза қилувчи органлар ҳам аниқлай олмайди. Чунки, бирор бир давлат мулки савдога чиқарилишидан аввал Баҳоловчи ташкилотлар томонидан баҳоланади. Ундан сўнг e-auksion.uz орқали савдога чиқарилади. Бу муттахамлар манашу баҳолаш жараёнидан фойдаланиб, сотиб олишни кўзлаб келган инвесторлардан МЎМАЙГИНА ПОРА олиш эвазига паст нархга савдога чиқариб беради. (Баҳоловчи ташкилотларга юқорида номи келтирилган муттахам Д.Юнусов томонидан лицензия берилади).\nБечора баҳоловчи ташкилот ҳам лицензиясидан айрилиб қолмаслик учун уларга айтган нархда баҳолаб беришга мажбур бўлади. Лекин буни орқасидан бу муттаҳамлар соққани босиб олишади.\n“Пепси” давлат улушини, юқорида айтилган маккор ўйинлари орқали паст нархга баҳолатаётган бир пайтда, ижтимоий тармоқларда атиги бир соат ҳам айланиб улгурмаган мақола уларнинг барча режаларини чиппакга чиқаришга улгурди. Б.Шакировнинг қўли билан 385,0 млрд сўм миқдорига тенг бўлган бу улушни қайта баҳолатиб 200,0 млрд сўмга тушириб сотишмоқчи эди. Ўртада эса бу ишлар учун жуда катта соққа бор эди. 185,0 млрд сўм ҳазилакам сумма эмас. Бу ғирт жиноят. Ҳақиқий талон-тарож қилиш дегани.\nБу ишлардан сўнг, Бошқарманинг 4-қаватида ишлаб келаётган барча баҳоловчи ташкилотлар ижара шартномасига зид равишда бинодан мажбурий тартибда чиқарилмоқда. Сабаби ҳаммага аён, МЎМАЙГИНА СОҚҚА қўлдан кетиб қолди. Алам қилди уларга. Кимдан гумон қилишниям билишмади. Охири ҳамма Оценшиклани кўчага қувиб солиш йўлига ўтишди. Баҳоловчи ташкилотлар кўчада қолмоқда. Бошқарманинг 4-қавати бўм-бўш ҳолатда ҳувиллаб ётибди.\nБу гапларни ёзишдан мақсад нима? Кимга фойдаю кимга зиён? Мақсад битта - Бу ўғри муттаҳамларни мансабидан фойдаланиб нималар қилиб юрганини халқ билиб қўйсин. Ҳуқуқни муҳофаза қилувчи органлар ҳам билсинлар. Агар давлат мулки улар учун аҳамиятли бўлса, албатта текшириб бу жиноятни фош қилишади.\nХалқ орасида ўғри бўл лекин инсофли бўл деган гап бор. Бу муттаҳамларни деб кимлардир жабр кўрмоқда. Агарда бу ишларга чек қўйилмас экан навбатда турган бошқа давлат мулклари ҳам талон-тарож қилинишига ҳеч қандай шубҳа йўқ!!!


Борса келмас афсоналари қанчалик ҳақиқат? Қорақалпоғистоннинг «Барса»сига бир кунлик саёҳат (фото)- Kruz.uz\nБорса келмас афсоналари қанчалик ҳақиқат? Қорақалпоғистоннинг «Барса»сига бир кунлик саёҳат (фото)\n13:03, 23.03.2018 4895 0 Фурқат Юсупов блоги\nҚорақалпоғистон Республикаси туризмни ривожлантириш давлат қўмитаси ва Қорақалпоғистон Республикаси ахборот агентлиги ҳамкорлигида 22 март куни ички туризмни ривожлантириш мақсадида 22 нафар журналист, блогер ва фотомухбирлар Устюрт текислигига саёҳат уюштирдик. Эрталаб соат 6:50 да йўлга чиқар эканмиз 3 соат йўл юриб Қорақалпоғистоннинг «Барса»сига етиб бордик.\nБиз даставвал туз конига ташриф буюрдик. Туз тоғи ҳақида кўп эшитгандику, лекин ҳеч ўз кўзимиз билан кўрмаган эдик. Умуман олганда бу борада ҳатто тасаввур ҳам йўқ эди. Хуллас бу ердаги манзарани таърифлаш учун сўз камлик қилади. Яхшиси бу жойларни бориб томоша қилган маъқул.\nБорса келмас туз кони биносида тушлик қилиб, яна йўлга чиқдик.\nКейинги манзилимиз Устюрт текислиги бўлди. Биз бу жойда коньёнларни томоша қилдик.\nШундан сўнг Устюрт газ-кимё комплекси қошида ташкил этилган Елабад ва Қирқ қиз посёлкаларига бордик. Очиғи бу ердаги шароитларни кўриб ҳавасим келди. Ҳатто Нукусда ҳам бундай зўр шароит йўқ десам асло муболаға бўлмайди. Посёлкада 3 юлдузли меҳмонхона, 6 та ётоқхона ва бир нечта наъмунавий уйлар бор экан.\nШунингдек янги мактаб ва боғча қурилиб фойдаланишга топширилиш арафасида турган экан. Кичик бозорда эса ўзингиз учун керакли бўлган нарсаларни топишингиз мумкин.\nСафарим сўнгида Қўнғирот сода заводига кирдик. 2006 йилда очилган завод учун 2 йил олдин ўзининг 10 йиллик юбилейига бағишлаб, завод ҳақида 100 та китоб ва 100 та кўкрак нишонини чиқарилган экан. Маълумот берилишича, заводнинг 15 йиллигига бундан ҳам кўп миқдорда китоб ва нишонлар чиқарилиши кўзда тутилаётган экан. Умуман олганда заводга ташриф ҳақида кейинроқ батафсил тўхталиб ўтамиз.\nБорса келмасга сафаримиз 14 соат давом этди. 21:00 да яна Нукус шаҳрига қайтиб келдик. Борса келмасга борганлар келмайди деган афсоналар қанчалик ҳақиқат эканини билмадиму, лекин биз Барсага бориб қайтиб келдик. Саломат бўлинг…\nбир кунлик саёҳатБорса келмас


Инновациялар иқтисодиёт барқарорлигининг муҳим омили.\nЎзбекистон Республикасини 2017-2021 йилларда ривожлантиришнинг устувор йўналишлари белгиланган Ҳаракатлар стратегиясига мувофиқ иқтисодий барқарорликни таъминлашда илм-фан ютуқлари ва инновацион ишланмалардан фойдаланиш, қўллаб-қувватлаш ҳамда рағбатлантириш масалаларига катта эътибор қаратилмоқда. Жорий йилда қабул қилинган Ўзбекистон Республикасининг “Инновацион фаолият тўғрисида”ги Қонуни айнан ушбу мақсад ва вазифалар ривожланишига хизмат қилади.\nИнновацион фаолият натижалари ишлаб чиқариш ва хизмат кўрсатиш соҳаларида янги маҳсулот ҳамда хизматларни кириб келишини таъминлаши билан бир қаторда истеъмол товарлари сифатини ҳам ошишини таъминлайди. Шу сабабли инновацион фаолият субъектлари давлат томонидан қўллаб-қуввватланади. Ўзбекистон Республикасининг “Инновацион фаолият тўғрисида”ги Қонуни 10-моддасида инновацион фаолиятни давлат томонидан қўллаб-қувватлаш ва рағбатлантиришнинг йўллари сифатида қуйидагилар белгиланган:\n· инновацион ривожлантириш стратегияларини қабул қилиш ва амалга ошириш;\n· инновацион фаолият соҳасидаги норматив-ҳуқуқий базани такомиллаштириш;\n· инновацион фаолият субъектларига солиқ, божхона имтиёзлари ва преференциялар бериш;\n· Ўзбекистон Республикасининг Давлат бюджети маблағлари ва қонун ҳужжатларида тақиқланмаган бошқа манбалар ҳисобидан инновацияларни яратишга оид давлат буюртмасини бажариш;\n· инновацион фаолиятни молиялаштиришга хўжалик юритувчи субъектлар маблағларини жалб қилиш учун шарт-шароит яратиш;\n· илм-фан ютуқларига асосланган маҳсулотнинг ва илғор технологияларнинг кафолатланган тарзда татбиқ этилишини таъминлаш мақсадида уларнинг давлат харидларини ташкил этиш;\n· инновацион фаолият соҳасида кадрларни тайёрлашга, қайта тайёрлашга ва уларнинг малакасини оширишга кўмаклашиш.\nЎзбекистон Республикасининг янги таҳрирдаги Солиқ Кодекси 312-моддаси инновацион фаолият субъекти бўлган солиқ тўловчиларни янги маҳсулотни (товарларни, хизматларни) яратиш ёки ишлаб чиқарилаётган маҳсулотни (товарларни, ишларни) такомиллаштириш, ишлаб чиқаришни ва бошқарувни ташкил этишнинг янги технологияларини, усулларини яратиш ёки қўлланилаётган шундай технологияларни, усулларни такомиллаштириш жумласига кирадиган харажатлар илмий тадқиқотларга ва (ёки) тажриба-конструкторлик ишланмаларга доир харажатлар деб эътироф этади.\nИнновацион фаолият учун сарфланган ушбу тоифага киритилган солиқ тўловчининг харажатлари юридик шахслардан олинадиган фойда солиғини ҳисоблашда солиқ базасидан чегириб ташланади.\nМасалан, солиқ тўловчи инновацион фаолият учун, яъни янги маҳсулотни (товарларни, хизматларни) яратиш мақсадида илмий тадқиқотлар ўтказиш учун юз млн. сўм маблағ сарфлаган бўлса, ушбу харажат солиқ тўловчининг солиқ ҳисобланадиган фойдасидан чиқарилиб, қолган фойдага солиқ ҳисобланади.\nБундан ташқари инновацион фаолият субъекти ҳисобланадиган давлат ҳам инновацион фаолият учун маблағ ажратиб боради. Инновацион фаолият иштирокчилари ва унинг бошқа субъектларидан буюртмалар қабул қилади. Улар ижросини таъминлаш вазифаларини бажаради. Интеллект ва ахборот технологиялар асри бўлган XXI-асрда янги маҳсулот яратиш ва хизматлар кўрсатиш жараёнларининг тезлашиши унинг иштирокчиларидан буюртмаларни бажариш муддатларини қисқартиришни ҳам талаб этади. Ўзбекистон Республикасининг “Инновацион фаолият тўғрисида”ги Қонуни давлат буюртмаларни бажариш муддатини кўпи билан икки йил қилиб белгиланган.\nЧунки бозордаги рақобат муҳити иннновацион буюртмани бошқа субъектлар томонидан тезроқ бажаралишига сабаб бўлиши мумкин. Натижада инновация учун сарфланган маблағ самарасиз бўлиб қолади.\nДавлат инновацион фаолият субъекти, буюртмачиси ҳамда ушбу фаолият билан боғлиқ муносабатларни бошқарувчиси ҳам ҳисобланади. Ушбу соҳа бошқарувини самарали ташкил этилиши ва иқтисодий-ҳуқуқий муносабатларни тўғри тартибга солиниши қонунни қабул қилишдан кўзланган мақсадга эришиш учун хизмат қилади.\nБ.И.Исроилов- кафедра мудири, и.ф.д., профессор


Варди машғулотларни ўтказиб юборди, унинг Швецияга қарши баҳсда иштирок этиши сўроқ остида қолмоқда\n6 июль, 2018, 14:40\nАнглия терма жамоаси форварди Жейми Варди жамоанинг кечаги кунги машғулотларини ўтказиб юборди. Бош мураббий Гарет Саутгейтнинг сўзларига кўра "Лестер" аъзоси чорак финалда Швецияга қарши ўйнай олмаслиги мумкин.\n“Варди бугун машғулотларни ўтказиб юборди ва унинг чорак финалда иштирок этиши сўроқ остида қолмоқда. Бироқ, бу ҳақдаги эртага аниқ бўлади. Айтишим лозимки қолган футболчиларнинг барчаси машғулотларда иштирок этимоқда. Деле Аллида ҳам барчаси жойида. Янг ҳамда Уокерлар ҳам умумий гуруҳда шуғулланишмоқда”, – дейди Саутгейт.\nЭслатиб ўтамиз, Англия терма жамоаси эртага мусобақанинг чорак финалида Швецияга қарши баҳс юритади.


Сизни ортга тортувчи 5 одат\n23:41 / 30.05.2019\nБу ҳаракатлар одатий бўлиб кўринади, бироқ аслида эса ҳаётдан тўлақонли завқ олишга халақит қилади.\n1. Ваъдани бажармаслик\nКўпчилик ўзгаларга берган сўзининг устидан чиқади, бироқ ўзи ҳақида унутади. Ўзимизга югуриш, тўғри овқатланиш, соғлиқни кузатиш, ишни ўзгартириш ва бошқа кўплаб нарсаларни ваъда берамиз. Бу фурсатда ҳиссий жиҳатдан белгиланган мақсадга эришиб бўламиз, шунинг учун ҳам уни энг бошидаёқ ташлаб қўямиз. Аста-секин бунга одатланамиз ва ақлимиз устидан назоратни йўқотамиз.\nБу одатдан халос бўлиш учун ўзингизни эришган ҳар бир мақсад, берилган ваъда учун мукофотланг.\n2. Будильникни ўзгартириш\nБудильникни ўчира туриб ва ўзингизга яна 10 дақиқа ухлашга рухсат бериб, куннинг илк курашини қўлдан бой берасиз. Шу тариқа эҳтимолдаги муваффақиятсизликлар навбатига ўзингизни созлайсиз.\nТушликкача ухлаш қувват бермаслиги, аксинча ундан мосуво этишини сезган бўлсангиз керак. Тонг – куннинг энг унумли вақти. Уни фойдали ўтказишга ҳаракат қилинг.\n3. Уйқудан аввал смартфондан фойдаланиш\nБу одат соғлигингизга салбий таъсир қилади. Смартфон экранидан тараладиган мовий нур уйқу гормони – мелатонин ишлаб чиқарилишига халақит қилади. Бу эса уйқусизлик, кўришдаги муаммолар, семизликка олиб келиши мумкин.\nУйқудан 1-2 соат аввал смартфонни олиб қўйинг. Яхшиси китоб ўқинг: вақтни бундай ўтказиш соғлиқ учун ҳам, ривожланишингиз учун ҳам фойдали бўлади.\nЎйлаш – энг мураккаб иш; шунинг учун ҳам жуда кам сонли кишиларгина ўйлаш билан машғул бўлишади.\nГенри Форд, тадбиркор ва кашфиётчи\n4. Ўтган ишлар учун ўзингизни айблаш\nБарчамиз айрим ҳолларда ўтмишни ўйлаб афсусланамиз. Бироқ фикрлаш ва шахсий хатти-ҳаракатларни таҳлил қилишимиз келажагимизга таъсир қилади.\n«Мана бундай қилишим керак эди…» деганимизда ўзингизни ўтмишда режа бўйича кетмаган ишлар учун айблайсиз. «Мана бундай қилишим мумкин эди» деганда эса қўлдан бой берилган имкониятлар учун ўзингизни айблайсиз.\nБу каби фикрлар ёрқин ва нореал келажак суратини чизади. Бунинг ўрнига ҳаётингизда мавжуд яхши нарсаларга эътибор қаратинг. Айнан шу фурсатларда миннатдор бўлган нарсаларингиз ҳақида ўйланг. «Агар … бўлганида» ўрнига ўзингизга шундай денг: «Келаси сафар албатта …»\n5. Барига розилик бериш\nДоим бирор нарсани қўлдан бой бериш, қаергадир улгурмасликдан қўрқамиз. Шунинг учун ҳам ҳар қандай имкониятга «ҳа» деймиз, ҳатто қароримиз тўғри эканига ишончимиз комил бўлмаса ҳам.\nАлбатта, саргузаштларга отланиш – ижобий ҳолат. Бор-йўғи устуворликларни аниқлаш ва ўзга инсон учун эмас, айнан сиз учун муҳим нарса ҳақида унутмаслик керак.\nМоҳирлик билан фойдаланилса, ҳаёт узун.\nСизда ҳам рўйхатни тўлдирадиган бирор банд борми? Изоҳларда бўлишишни унутманг.\nҲукумат қарори: Таълим муассасаларида психологик хизмат ташкил этилади\tАқлий қобилиятларингизни ёмонлаштирадиган тўртта “беозор” одат\tҲаётидан қониқмайдиганлар учун 5 савол


Қувада «тез ёрдам» машинаси ойнаси синдирилди,...\n05.02.2020 15:31 0 10899\nГап бошидаёқ айтиб қўйсак: шифоркор соғ-саломат, унга тан жароҳати етказилмаган, бироқ воқеалар ривожи зўравон ўйлаганидек ривожлангандами... ўх, оқибатини тасаввур қилишнинг ўзи қўрқинчли!\nЭнди бир бошдан.\nЎтган йилнинг 29 ноябрь куни қоқ пешинда Қува тумани «Тез тиббий ёрдам» бўлимига (ТТЁБ) Ю.Олим деган шахс (1966 й. т. судланган) келиб, хотини ва фарзандининг мазаси қочиб қолгани, зудликда ёрдам кўрсатиш кераклигини айтади. Ю.Олим спиртли ичимлик таъсирида эди, бироқ «Тез ёрдам»дагилар мурожаатчининг ҳушёр ёки маст эканига қараб ҳаракатга тушармиди?!\nДарҳол Ю.Олим билан бирга йўлга тушилди.\nАйтилган манзилга келинсаки, хонадон қулф экан! Ҳолат шубҳалими? Балли. Шу боис ТТЁБ шифокори Т.Муҳаббат (исм-шарифлар ўзгартирилди) ичкарига ёлғиз эмас, ҳайдовчи И.Икром билан бирга киражагини айтади. Бироқ бунга Ю.Олим рози бўлмайди: шофёринг кирмайди, бир ўзинг кирасан!\nШифокорнинг шубҳаси ҳайдовчига ҳам ўтди: бир эмас, иккита касал бор дейилаётган хонадон қулф, устига-устак, ичкарига фақат шифокорнинг ўзигина кириши талаб қилинмоқда?!\nҲайдовчи машинадан тушади: дўхтир билан бирга кираман!\nЯна рад жавоби янграйди: йў-ўқ, сен кирмайсан, дўхтирнинг бир ўзи...\nВазият қанчалар шубҳали ва таранг бўлмасин, шундаям шифокор муросага боради: хўп, майли, ҳайдовчи ичкарига кирмайди, қўшнилардан бирортасини чақирайлик, улар ҳамроҳ бўлсин менга...\nБироқ қўшнини чақиришга улгурмайди. Шифокор ёлғиз ичкарига кирмаганидан жазавага тушган Ю.Олим аввалига тош билан «Тез ёрдам» ойнасини чил-чил синдиради, камига ҳайдовчининг ҳам юзига (тош билан) уриб, ҳушидан кетказади...\n...Кейинроқ, ҳолат юзасидан суриштирув ишлари ўтказилганда маълум бўладики, Ю.Олимнинг на хотини, на фарзандининг мазаси қочган, ўша куни уйида ростан ҳам ҳеч ким йўқ, умр йўлдоши болалари билан Андижонга — қариндошининг тўйига кетган экан...\n«Тез тиббий ёрдам»га ўз оёғи билан бориб, шифокорни уйига чақиришдан муддао не эди? Хизмат машинасига зарар етказиб, камига ҳайдовчини тош билан уриб, ҳушидан айирган Ю.Олимга қандай чора кўрилди?\nШу ва шу каби саволларга жавоб топмоқ ниятида жиноят ишлари бўйича Қува туман судига мурожаат қилинди. Туман жиноят судида бундай иш кўрилмаганини билгач, суриштирувлар давом эттирилди. Аён бўлдики, Ю.Олимга нисбатан жиноят эмас, балки маъмурий ҳуқуқбузаликка оид иш қўзғатилган экан?! Ажаб, ёлғон маълумот беришдан ташқари, ҳайдовчини ҳақоратлаб, камига тош уриб, ҳушидан кетадиган даражада жароҳат етказган, устига-устак, давлат мулки бўлган машина ойнасини чил-чил қилган шахс наҳот жиноий эмас, маъмурий жавобгарликка тортилса?\nҚува туман маъмурий суди раиси Азизбек Жумаев (Ю.Олимга нисбатан қўзғатилган) маъмурий ҳуқуқбузарликка оид иш судга келиб тушганини тасдиқлади. Бироқ «дело»ни прокуратурага қайтариб юборибди.\nСуд раисига кўра, маъмурий ҳуқуқбузарликда айбланаётган шахс хатти-ҳаракатларида жиноятлар аломатлари бор деган хулосага келинди, асос шу.\nДемак, «дело» суддан ўтмаган, аксинча, судда «синибди». Мавжуд ҳолатларга қайта суриштирув ва тергов жараёнида янада ойдинлик киритилар, қолаверса, олдинда яна суд бўлиши эҳтимолиям катта. Энди бу ёғи вақт ҳукмидаги масала... Шундай экан, ёзувларга нуқта қўйсакми?\nЙўқ, тил учида турган бир-икки мулоҳазаларни айтмасак бўлмас.\nШифокорга бўлаётган турли кўринишдаги тажовузлар кўпаяётгани бор гап. Озмунча саломатлик посбонлари жабр чекдими, чекмаяптими? Бирининг бурни синган, яна бири кўзидан мосуво бўлган... Тажовузлардан ҳатто ҳамшира қизлар қочиб қутулаётгани йўқ. Бироқ уларнинг муҳофазаси, самарали ҳимояси масаласининг ҳуқуқий асослари ҳамон муаллақ турибди. Илдамлаш керакдай...\nИккинчидан, Ю.Олимга нисбатан очилган маъмурий ҳуқуқбузарликка оид иш суддан «синиб» қайтгани-ку, кўнгилда шубҳа устига шубҳа туғдиради. Ички ишлар ходими жиддий суриштирув ўтказганми ўзи? Яққол жиноятга тортиб турган ҳолатни «рандалаб-андавалаб», «маъмурий»га айлантиришдан мурод не? Бунинг сабаби пофессионал салоҳиятга бориб тақаладими ёки профессионал ҳалолликка?! Ҳудудда жиноятчиликни камайтиришга сунъий уринишнинг ҳосиласимикан бу ё?!\nХуллас, саволлар кўп. Улар орасидаги биттаси эса хаёлда айлангани-айланган: «Тез тиббий ёрдам» шифокорини алдаб уйга чақиришдан асл мақсад нима эди? Ҳеч ким йўқ бўлган хонадонга «ёлғиз ўзи кирсин», дея оёқ тираб олиш-чи? Нима дейишниям билмайсан, киши. «Ичкари»да шифокор сергўшт димлама билан меҳмон қилинмас эди — шуниси аниқ!\nШифокорларга муносабат шу даражага тушиб қолдими?!\nжиноят тез ёрдам шифокорлар\nҲуқуқ 03/06, 07:27\nҲуқуқ 02/06, 21:02


Тошкент вилоятида собиқ эри аёлнинг бошини эшикка уриб юборди\nТошкент вилоятида эркак собиқ хотинининг бошини синдирди\n25 May 16:51 Ҳодисалар\nБОЛА ВОҚЕА собиқ хотин ТОШКЕНТ\nЭркак собиқ хотинини темир эшикка бир неча марта урган, натижада аёл ҳушини йўқотган.\nВоқеа 22-май куни содир бўлган. Бир киши собиқ хотинига 2 ёшли қизини кўргани келди. Собиқ турмуш ўртоқлар ўртасидаги можаро болаларнинг нарсалари туфайли юзага келган. Эркак собиқ хотинидан қизига сотиб олган кийимни кийинтиришни талаб қилган. Аёл унинг олдида эшикни ёпиб, уларни излашини билдирганидан сўнг, гумонланувчи болани унинг қўлидан тортиб олиб, темир эшикка бир неча марта урган.\nЗангиота вилояти ИИБ томонидан воқеа ҳолатлари ўрганилиб, мазкур ҳолат юзасидан Жиноят кодексининг 109-моддаси 2-қисми (қасддан баданга енгил шикаст етказиш) билан жиноят иши қўзғатилган. 31 ёшли эркак 1 йилгача қамоқ жазоси ёки 25 дан 50 БРФ миқдорида жаримага тортилиши мумкин.


Соғлиқни сақлаш вазирлиги: НАВОИЙДАГИ АВТОҲАЛОКАТ ОҚИБАТИДА ИККИ НАФАР ФУҚАРО ВАФОТ ЭТГАН, САККИЗ НАФАРИ ЖАРОҲАТЛАНГАН\nСоғлиқни сақлаш вазирлиги: НАВОИЙДАГИ АВТОҲАЛОКАТ ОҚИБАТИДА ИККИ НАФАР ФУҚАРО ВАФОТ ЭТГАН, САККИЗ НАФАРИ ЖАРОҲАТЛАНГАН Бош сахифа\nШу йилнинг 5 январь куни соат 06.40 атрофида Навоий вилояти Конимех тумани Навоий – Зарафшон трассасининг 61 километрида «Нексия» русумли автомобил Навоий тоғ-металлургия комбинатининг ишчи-ходимларини олиб кетаётган «Исузу» автобуси билан тўқнашиб кетган. Йўл-транспорт ҳодисаси иштирокчисига айланган 19 нафар фуқародан 10 нафарининг аҳволи яхши бўлганли боис уйига жавоб берилган.\nУшбу автоҳалокат натижасида икки нафар фуқаро – Томди тумандан 58 ёшли А.М. ва Конимех туманидан М.У. олган тан жароҳатлари оқибатида вафот этган. Саккиз нафар фуқаро эса Конимех тумани Зафаробод посёлкасидаги Навоий тоғ-металлургия комбинатига қарашли 5-сонли тиббий санитария қисмига тез тиббий ёрдам бригадаси ёрдамида олиб келинган. Соғлиқни сақлаш вазирлиги томонидан мазкур тиббий санитария қисмига Республика шошилинч тиббий ёрдам илмий маркази Навоий вилояти филиалидан малакали нейрохирург ва травматолог мутахассислар Санитар авиация орқали жўнатилган.\nЖароҳатланганлар Томди туманидан 18 ёшли А.А., 46 ёшли А.Н. ва 20 ёшли А.К., Конимех туманидан 14 ёшли А.Ж., 41 ёшли А.Ж. ва 56 ёшли Б.К. Зафаробод посёлкасидан 20 ёшли Н.С. ҳамда 27 ёшли С.Ш.лар зудлик билан текширувлардан ўтказилиб, белгиланган тартибда шошилинч тиббий ёрдам кўрсатилди. Улардан биттасининг аҳволи оғир, учтасининг аҳволи эса эса ўртача оғирликда, қолган тўрт нафарининг аҳволи қониқарли даражада.\nАйни пайтда уларнинг аҳволи малакали шифокорлар назоратида бўлиб, стандартлар асосида тиббий ёрдам кўрсатилмокда.\nҲозирги вақтда сайтда: 59та фойдаланувчи\nСайтдан рўйхатдан ўтган фойдаланувчилар сони: 23581


Халқаро Пресс клубнинг 14 март куни бўлиб ўтган сессиясида ўртача тўйга қилинадиган харажатга нималар қилиш мумкинлигига доир маълумотлар тақдим этилди. Айрим экспертлар Ўзбекистонда тўй маросимларига ўртача ҳисоблаганда 3 млрд доллар пул сарфланишини айтган бўлса, бошқа бири ўзбек тўйларига сарфланадиган пуллар бир йилда 12 трлн сўмдан ортиқ бўлишини таъкидлади.\nСессия модератори Шерзодхон Қудратхўжаев ХПК ҳам тўй харажатларини тахминан ҳисоблаб чиққани ва унга нималар қилиш мумкинлиги ҳақида фикрлар билдириб ўтди.\nУнга кўра, келин харажатлари, мебель, сеп-сарпо, ош, парда, фотиҳага сарфланадиган пуллар, куёв томон харажатлари, кортеж пули кабилар эътиборга олинган. Хусусан, таъкидланишича, катта ресторанда бугунги кунда никоҳ тўйини ўтказиш ўртача 10 минг АҚШ долларига тенг (Тошкент шаҳри мисолида).\n“Биз ўртача 160 млн сўм пул кетади, деб ҳисобладик. Бугунги кунда бу пулга Тошкент шаҳри атрофидаги 3 та тумандан бирида 13 сотих ерга иссиқхона қуриб, даромад олса бўлади. Ёхуд 2700та парранда боқиб, кунига 2500та тухум сотса бўлади. Бу ҳам бизнес қилишнинг бир тури. Балиқчиликни биз ҳисобламадик. 18 бош сигир харид қилса бўлади. 3200 туп интенсив мевали боғ барпо қилиш мумкин эди, битта тўйга сарфланган пулларга. Маҳаллий университетларда 17 талабанинг бир марталик шартнома пулини тўлаш мумкин. Болалар ўйнайдиган майдонча ёки футбол майдончасини қуриш учун 18 млн.дан 30 млн.сўмгача маблағ сарфланади”, - деди Қудратхўжаев.\nУнинг сўзларига кўра, маҳаллаларда ҳам 4-5 та данғиллама уй туради, аммо ўша уйларнинг ёнидан ўтилса, йўллари хароб аҳволда бўлади. Бирортаси шу йўлни асфальтламайди.\n“Бундан ташқари, 4-5 та қаср туради, ёнгинасида камбағалроқ, қийналган одам бор. Тўй қиласан, жипингда ойнани ёпиб ўтиб кетасан. Мусулмоннинг мусулмонга кўмак бериши вазифаси эканидан келиб чиқиб, шунга ёрдам берса қанчалик яхши. Тўғри уни боқиманда қилиб қўйиш эмас, балки фарзанди зеҳнлидир, аммо ўқишга киролмаётгандир. Шунга ёрдам берса бўлади, ахир”, - деди ХПК раиси.\n20:59 / 05.04.2020\nШерзодхон Қудратхўжаев: «Инсоният тарихи коронавирусга қадар ва ундан кейинги даврга бўлинади»\n22:54 / 04.03.2020\n«Диплом асосий мотивация ва статус бўлиши керак эмас» – Жаҳонгир Пўлатов\n19:49 / 01.02.2020\n288та норматив ҳужжатнинг 80 фоизида рақобатга зид меъёрлар аниқланди – Монополияга қарши кураш қўмитаси


Солиқ кодексининг махсус қисми муҳокамага тақдим этилди\n12:30 / 20.11.2018 8826\nЯнги таҳрирдаги Солиқ кодекси Махсус қисмининг дастлабки варианти эълон қилинди. Умумий қисм устидаги иш якунига етказилмоқда, у 2018 йил 1 декабргача тақдим этилади, деб ёзади Norma.\nЛойиҳада Ўзбекистон Республикасининг солиқ сиёсатини такомиллаштириш концепцияси асосий қоидалари ҳисобга олинган:\n• барча тадбиркорлик субъектлари учун юридик шахсларнинг мол-мулк солиғи, ер солиғи ва сув ресурсларидан фойдаланганлик учун солиқни жорий этиш;\n• йиллик айланмаси (ялпи тушуми) 1 млрд сўмгача бўлган солиқ тўловчилар учун солиқни 4% миқдордаги базавий ставкадан келиб чиқиб ҳисоблаш ва тўлаш тартибини ҳамда ихтиёрий равишда қўшилган қиймат солиғини тўлаш имкониятини белгилаш;\n• жисмоний шахслардан олинадиган даромад солиғининг ягона ставкасини жорий этиш ва фуқароларнинг бюджетдан ташқари Пенсия жамғармасига ушлаб қолинадиган суғурта бадалларини бекор қилиш;\n• давлат мақсадли жамғармаларига юридик шахсларнинг айланмасидан (ялпи тушумидан) ундириладиган мажбурий ажратмаларни бекор қилиш ва б.\n• назорат қилувчи хорижий компаниялар ва ўзаро алоқадор шахсларни белгилаш;\n• «нозик капиталлаштириш» қоидалари;\n• қимматли қоғозлар билан боғлиқ операцияларга солиқ солиш хусусиятлари.\nШунингдек, трансферт нарх белгилаш бўйича алоҳида қонун лойиҳаси ишлаб чиқилди. Солиқ кодексининг янги Умумий қисми асосида Махсус қисмнинг айрим бобларига, айниқса трансферт нарх белгилаш ва назорат қилувчи хорижий компаниялар қисмида қўшимча ишлов берилади.


Яна пахта…Тошкент касалхоналари беморларни уйларига жўнатишяпти « Ўзбекистон Халқ Ҳаракати\nЯна пахта…Тошкент касалхоналари беморларни уйларига жўнатишяпти\n18 September 2013 - 12:53\nПахта кампанияси бошланиши билан Тошкент касалхоналарида мутахассислар сони кескин қисқариб кетди. Uznews.net хабар беришича, Тошкент касалхоналарида режадаги операциялар бекор қилиниб, ҳатто оғир касалларни ҳам қабул қилмай қўйдилар. Мисол учун, 1-Республика клиник касалхонасида (РКК, илгари Главташкентстрой касалхонаси дейиларди) беморларни қабул қилиш тўхтатиб қўйилди, олдинроқ стационар даволанишга ётганларни эса даволаш муолажалари тугамаганига қарамай уйларига кетказяптилар.\nРКК врачларидан бирининг айтишича, “пахтага ҳаммани, ҳатто жарроҳлар ва реаниматологларни ҳам олиб кетишяпти. Касалхонада тиббий ходимларнинг 30 фоизи қолди, холос”. Пахта теримига биринчи бўлиб бўлим мудирлари ҳамда клиникада машғул Тошкент медицина академиясининг ўқув кафедралари мудирлари жўнадилар. Уларга касалхонанинг бошқа ходимлари учун баракларда жой тайёрлаш вазифаси юкланган.\nСайт маълумотига кўра, ҳудди шундай аҳволни Тошкентнинг бошқа клиникаларида ҳам кузатиш мумкин.\n“Бошқа етакчи мутахассислар – жарроҳлар, реаниматологлар, травматологлар, инфекционистлар, кардиологлар ҳам далага ҳайдалган. Ҳамма пахтага кетса, беморларга ким тез ёрдам кўрсатади”, дея аччиқланади Тез ёрдам маркази (собиқ 16-касалхона) ишлайдиган шифокор сайт мухбири билан суҳбатда.\n“Тез ёрдам” станциялари ходимлари ҳам пахта теримига сафарбар қилинмоқда. Бунақаси биринчи марта содир бўлаётгани йўқ: ўтган йили ҳам 03 телефони орқали тез ёрдамга чақирилганда врач йўқ, битта фельдшер келган, холос.\nҲукуматпараст оммавий ахборот воситаларининг ҳам хабар беришича, шаҳарликлар ўз ихтиёрлари билан пахта теримига жалб этилаётган эмиш. “Наманган вилояти фермерлик хўжаликлари ҳам пахта теримини бошлаб юбордилар. Уларга кўнгилли тартибда жалб этилган ёрдамчилар кўмак берадилар. Вилоят ҳокимлиги матбуот хизмати маълумотига кўра, вилоятдаги учта олий таълим муассаса, барча корхона, ташкилот, муассасалардан 180 мингдан зиёд одамларни жалб этиш режалаштирилган”, – дея хабар беради Узинформ.\nТаъкидлаш жоизки, Каримовнинг режими одамларнинг ҳаёти, уларнинг соғлиги ва шу каби масалалар билан умуман қизиқмайди. Ахир пахта кампаниясидан тушган маблағ унинг ва қизларининг киссасига тушадида…


«Бу провокация. Пул бераман, деб қанча...\n14.07.2021 17:25 0 3318\nБугун ижтимоий тармоқларда Амир Темур ҳиёбонида кўплаб фуқаролар тўпланганлиги акс этган, атрофда ҳуқуқни муҳофаза қилувчи органлар вакиллари югуриб юрган ҳолат акс этган видеолар тарқалди.\nИИББ маълумотига кўра, жорий йилнинг 13 июль куни тахминан соат 22.30 ларда Тошкент шаҳрига Instagram ва Youtube ижтимоий тармоқларида «Субо» номи билан танилган блогер – 1999 йилда туғилган Россия фуқароси Мамедов Субхан Мурад ўғли ташриф буюрган. Бундан олдинроқ у ўзининг саҳифасида тез орада Тошкентда бўлишини ва обуначилари билан учрашиб, уларга пул тарқатишини маълум қилган. Пойтахтимизнинг Амир Темур ҳиёбонида Мамедов С.ни кутиб олиш учун 150-200 га яқин фуқаролар йиғилган.\nИчки ишлар органлари ва Миллий гвардия ходимлари томонидан фуқароларга карантин қоидаларига риоя этишлари ҳамда оммавий равишда тўпланмасликлари тушунтирилган ва фуқаролар тарқатилган. Блогер Мамедов С. билан профилактик суҳбат ўтказилган.\nОлий Мажлис Қонунчилик палатаси Спикерининг ўринбосари Алишер Қодиров бу ҳолатни «провакация» деб атади.\n«Бу провокация. Пул бераман, деб қанча одамни йиғиш мумкинлигини кимлардир текшириб кўрди.\nПул учун давлати, ғурури ва шарафидан билиб ё билмай кечадиганларни тахминан қанча эканлигини биз ҳам билиб олдик…\nБундай «ўйинчоқлар» аввал ҳам бўлган, бугун ҳам бор, бундан кейин ҳам бўлади.\nХулоса қилиш керак!\nТарбия ва таълим тизими ақли расо ва тафаккури тирик янги авлодни тайёрлаб бермас экан, тараққиётимизга таҳдидлар ўзимиздан чиқаверади!» деди «Миллий тикланиш» ДП МК раиси.\n«Шаҳар бедарвоза эмас»\nКомил Алламжонов эса қонун маҳаллий блогерга ҳам, хорижий блогерга ҳам баробар бўлиши кераклигини айтди.\n«Куни кеча Амир Темур хиёбонида россиялик блогер Субхан Мамедов ўз обуначилари билан кўришиб, уларга пул тарқатишини эьлон қилган. Натижада карантин чекловлари мавжудлигига қарамасдан минглаб одам тўпланиб, тартибсизликлар юзага келган. У билан профилактик суҳбат эмас, балки унга нисбатан ёлғон маълумот тарқатиб, жамоат тартиби ва соғлигига ҳавф туғдиргани, йиғилишлар ўтказиш тартибини бузгани нуқтаи назаридан ҳуқуқий баҳо берилиши керак. Қонун маҳаллий блогерга ҳам, хорижий блогерга ҳам баробар бўлиши керак. Тартиббузарларни бундай эҳтиром ила яна кузатиб қўяверсак, эртага ўзимизга қийин бўлади», деб ёзди у.


Қамоқхонада кўрган - кечирганларим... (11-қисм) - Zamin.uz\n11:27 / 28.07.2018\nҚамоқхонада кўрган - кечирганларим... (11-қисм)\nЮрагим бесаранжомланиб ўзимни орқага отдим. Хайрият, қирғоқда эканман. Бир амаллаб оёқларимни ботқоқдан тортиб олдим-да, ерга ўтириб олдим.\n— Кетимдан бора кўрма!..\nЙўқ, Шарикдай вафодор ҳамроҳдан айрилиш мен учун жуда оғир. Аммо… Иложим қанча? Тақдирим қандай кечишини ёлғиз Худо билади. Ит эса ўзига бошқа хўжайин топади. Албатта топади. Бир кунини кўради…\nҲа, мен ўрмоннинг бошқа бир четидаги катта асфальт йўлда турардим.\n— Йўқол! — гарчи юрак-юрагимдан уни яхши кўрсам-да, меҳрим тушиб қолган бу жонивордан айрилишни истамасам-да, ўзимни мажбурлаб бақирдим. — Кет дедим! Бизнинг йўлимиз бошқа! Бор, ўзингга бошқа хўжайин топ!\n“Қанийди бирор поезд шу станцияда тўхтаса-ю, чиқиб олсам! — ўйлардим станция томон юрарканман. — Шу йўл билан тинчгина шаҳарга етиб олсам бўлади. Ит ҳам орқамдан эргашиб юрмасди…”\nУнинг интилишини кўриб ичимда нимадир узилиб кетгандек бўлди. Пешонамни совуқ тер босди.\n— Ҳа, қоровулни айтяпман.\n— Мени алдайман дема. Ернинг тагида илон қимирласа биламан.\n4-03-2018, 13:02, Ҳаёт тарзи\n1-02-2018, 15:22, Ҳаёт тарзи\nЯнгиликлар » Ҳаёт тарзи » Қамоқхонада кўрган - кечирганларим... (11-қисм)


17:52 18.10.2016 (Янгиланган 18:02 18.10.2016) Ҳавола олиш\nХитой ва Қирғизистон делегациялари орасида Пекинда бўлиб ўтган сиёсий маслаҳатларда "Хитой — Қирғизистон — Ўзбекистон" темирйўли қурилиши масаласи муҳокама қилишди.\nТОШКЕНТ, 18 окт — Sputnik. Пекинда Хитой ва Қирғизистон Ташқи ишлар вазирлиги вакиллари учрашуви бўлиб ўтди, деб хабар қилмоқда Sputnik Қирғизистон.\nУчрашувда мамлакатлар орасида савдо-иқтисодий муносабатларни ривожлантиришга алоҳида эътибор берилди, хусусан томонлар “Хитой – Қирғизистон – Ўзбекистон” йўналишида темирйўл қуриш лойиҳасини муҳокама қилишди.\nШунингдек, Хитойда мавжуд бўлган ортиқча ишлаб чиқариш қувватини Қирғизистон ҳудудига кўчириш ва хитойлик қурувчиларнинг Бишкек шаҳар кўчаларини ривожлантириш лойиҳаларида қатнашиш масалалари ҳам кўриб чиқилди.\nҚирғизистон делегациясини Ташқи ишлар вазири биринчи ўринбосари Динара Кемелова, Хитой делгациясига эса – Ташқи ишлар вазири ўринбосари Ли Хуэйлай бошчилик қилди.\nУчрашувнинг асосий мақсади — Хитойда таълим олаётган Қирғизистонлик талабаларга виза бериш масаласи бўлди. Эслатиб ўтамиз, сентябрь ойида Бишкекдаги Хитой элчихонаси ёнида кучли портлаш юз берган ва элчихона биноси зарар кўрган эди. Шундан кейин ХХР элчихонаси виза бериш жараёнини вақтинча тўхтатиб қўйиган эди.